LOTLAU BAK SI CANG, MIN AUNG HLAING NIH THANHNAK ATUAH HOI CANG – The Chinlung Post\nRalhrang kawlralkap hna nih thanhnak an tuah ve hoi cang, CRPH nih kawlralkap hna cu ralhrang an si tiah thanhnak an rak tuah. Ralhrang kawlralkap hna zong nih tulio caan karlak Myanmar cozah, National Unity Government cu ralhrang phu an si tiah thanhnak an tuah ve tthan cang. Ralhrang kawlralkap nih National Unity Government cu ralhrang an ti hna, Mipi cozah zong nih ralhrang an ti ve hna.\nHi konghe pehtlaiin ralhrang kawlralkapo hna nih thanhnak an tuahmi cu ramchung buainak a chuak cuahmah ah bomb a puahtu le meikhangh hmang mi vialte hna hi National Unity Government ruangah a si i, mawh a phurtu zong an mah hi an si tiah ralhrang kawlralkap hna nih sual an phawt rih hna. NUG ralhrang tiah thanhnak an tuahmi hi MRTV nih a thanh.\nNational Unity Government hi ralhrang an si tiah thanhnak an tuah pin ah anti-terrorism phungning in biaceihpiak an si deng cang tiah an langhter. An thiltuah mi ruangah ramchung ah hin ralhrang cawlcanghnak fak piin a chuak tiah an langhter. A cunglei ah langhter cang bantukin tuan deuh kawlralkap hna cu ralhrang tiah thanhnak an rak tuah ve cang.\nKawlralkap ralhrang hna nih uknak an lak hnu ah ramchung ah buainak biatak tein a chuak. Duhlonak a langhtermi minung tampi hna cu an nunnak aliam. Mipi rungveng in kilhkamhtu dingah National Unity Government nih People’s Defense Force zong an dirh cang. Ralhrang kawlralkap hna nih cun ramchung buainak ah NUG cu ralhrang an si i, mawh a phurtu zong an si tiah an thanh.


Tu lio kawl ram mipi nih an theih duh ngai mi cu a fiang ngai cang ko hi\nAtu lio mipi nih an uar tuk mi le an duh tuk mi Benjamin le Phyu Phyu Kyaw Thein nih kawlram le chin ram a hninh bak ko, mi tampi nih cun an karah thil pakhat khat cu a um lai tiah an ti. Natein an mah pahnih lei nih zeihman an chimh lo,\nmah bantuk in video shooting le pict ah an um tuk ning zoh ah cun Benjamin Sum le Phyu Phyu hi petlaihnak cu an ngeih hrim lai ti hi zum cio a si. Atu hi fans pawl nih an thawngpang theih duh in an um lio a si.\nAn chim ning ah cun Phyu Phyu nih Benben hi a admire ngaih ti a si. Photo Credit – Kyaw Shwe Min (Dior By Heart)\nAtu hi video music tuah ding in tim tuahnak an ngeih lio a si, mipi nih an um tuk ning le an cawlcang ning an zoh tikah, mipi sin ah biathlia thup loin fiangtein an chimh a hau cang. An umtuk ning zoh in a fiang ngai cang tiah comment ah pakhat pa nih a chim\nPakhatpa nih cun an in duh tak tak ti a fiang ngai cang. Mah bantuk in close tuk in an um khawh mi cu an karah dawtnak a um caah a si, music industries caah thawngpang tha tuk mi a si tiah a comment. tampi comment zoh ah cun an in duh tak tak ko ti theih khawh a si, natein an mah lei nih zeihman an chim lo caah confirm a um lo bia khi a si an ti. VIDEO\nBe the first to comment on "Tu lio kawl ram mipi nih an theih duh ngai mi cu a fiang ngai cang ko hi"


A Nu A Zeng Mi Cu A Zohkhenh Huam Ti Lo Ruang Ah A Nun Buin A Va Phum – Onlinenungak\nA Nu A Zeng Mi Cu A Zohkhenh Huam Ti Lo Ruang Ah A Nun Buin A Va Phum\nChina, Shaanxi province i a um mi pitar kum 79 mi Wang Mou cu dam lo zungzal mi a si i a taksa hi a zeng. a mah a hrin mi a fapa bak a si mi nih a zohkhenh huam ti lo ruang ah ram lak ah a va phum.\nA nupi Zhang Mou nih a konglam a theih ti lo ruang ah a lung re thei tuk i, palik pawl sin ah theihter nak a va tuah. Zhang Mou nih a ni a hmuh hmanung bik cu a pasal he an chuah nak kong a chim, a pasal kum 58 mi Ma Mou nih an nu cu khuadang i an chungkhat pawl sin ah a va tlawng i motor ka hlan i ka va thlah tiah a chim.\nAsinain, an chungkhat pawl nih an phone i zeihmanh a theih lo hna nak kong a rak chimh hna. Zumh lo nak an neih ruang ah Ma Mou cu an tleih i ai phuang. Ramlak i a phum nak kong a chimh hna i a va phum nak kong hmun zong a chimh hna. Nawl nei tu pawl nih an va kawl i pitar cu vawlei kua chung ah a rak tah cuahmah lio an va hmuh.\nA ke in an dawh i sizung ah an va kal pi colh. sibawi te nih an van zoh tik cu a dirhmun zong a tha ngai cang tiah an ti. Ma Mou nih a nu cu vawlei ah a phum i, a chilh than lo ruang ah a rak thih lo nak a si. Ni 3 hnuah an chuah than. Ma Mou cu Lainawng case an siampiak i an thleih. (Daily Star)


US Chin Baptist Church Worship Nih Christmas Hla An Sak Mi Cu A Mak Ko. – Kawltu Team\nUS Chin Baptist Church Worship Nih Christmas Hla An Sak Mi Cu A Mak Ko.\nChin Baptist Church Worship nih Christmas hla an sakmi cu a mak law law. An thiam tuk hring hran ko, khuaruahhar bak in an thiam. An rak mak tuk hi teh, an men lo law law khi si. Chin Baptist Chursh Worship nih Christmas hla thar an sakmi hi “A Thiang Zan” timi hla asi. A video zeih piaktu hna hi kan Lai hlasakthiam ngaingai simi Sui Ngun Rem pasal Johhny Lian le Alex an si. A video cu zoh nuam law law khi si. Tang bak ah a video van zoh ve tuah ca.\nVideo Credit : Chin Baptist Church\n(Mah capar hi van rel chap) Tukum Christmas cu Sunday hmanh dai tein a um kho ve tilo. A mah te bak nih hladawh tein a vun phomh tthan cang hih. A sunglawi kho taktak ko, capo men ah kan ruah piak sual lai nain arak sunglawi tukmi asi. Bawipa nih a thar in hmang chin koseh. Sunday mihrut tiah an chim tawn mihi an palh taktak. Mipi cheukhat nih kan rak tluhlo nak atam bak.\nLaimi nih umhar phen ah capo kan seihter tawnmi Sunday bak nih Christmas hla Vawlei lawmtuah, Bawipa attum timi cu dawh taktak in avun sak ko. Uar aum bak ko hih mi tampi a kan laan dih cikcek. Hlasak athiam lawmg siloin mipi nuamh ter zong a thiam taktak mi asi fawn.A hlasak mite ngeih ah thinlung a nuam kho taktak khi si. A tan ah vedio vun zoh chih law na ruahnak comment ah rak ttial ve.\nRelchap: Relchap: Pennsylvania state legislature (3) nih hi tluk a rawkmi thimnak result cu ka fehter kho lo tiah min an thuh cang lai. CNN, ABC tbk i cherhchan in Lai media cheukhat nih Trump legal team cu Pennsylvania biaceihnak zung ah a voithum te in an sung tiah an timi hi lih a si. Pennsylvania state phungtlaitu (legislature) pathum nih cun hi tluk a rawkmi thimnak result cu ka fehter kho ti lo tiah min an thuh cang lai.\nArticle II, section 1.2 cherchan in biakhiahnak an tuah cang lai. Hihi Trump ca ah teinak a dot khatnak a si lai. Pennsylvania ah hitihin hmai an nawr cang caah Georgia, Wisconsin, Nevada, Michigan, Arizona tbk zong ah hitihin a kal cang lai tiah an zumh cang. Pathian nih Trump cu teinak a pek chin thluahmah cang ko hi! Ref: Rev. Biak Lian Vel\n← Mai Ngun Tha Sung Nih Christmas Hla Dawh Tak Tak In A Van Sak(Video Thar).\nEsther Christmas Hla Thar A Sak Mi Nih Vawlei Pumpuluk A Hninh. →


Ralhrang Rallokap Nih CDM Sayamah Inn An Luh Hnawh I,Tangka Sing 22 An Fir.. – Hakha Cherry\nRalhrang Rallokap Nih CDM Sayamah Inn An Luh Hnawh I,Tangka Sing 22 An Fir..\nRalhrang Rallokap Nih CDM Sayamah Inn An Luh Hnawh I,Tangka Sing 22 An Fir..Nihin (May 31)ah Kalaymyo pawng Tasi khua CDM Sayamah inn ah rallokap phu hna nih a thilri checkhlat nak an tuah tangka sing 22 an fir piak tiah theih a si.\nCu tangka cu anau nu nih chikhat a ka fimter chungmi a si tiah a tahpah in a chim.Sayamah nu zong cu a inn ah um ngamlo in a zam .Tasi khua ah zingka in tutiang ralhrang rallokap phu hna le mipi vengtu phu kar kahdohnak a dai rih lo . Zalen The Chin Post\nHimnak HmunRallokap kut in himnak hmuh duh ah A cheu cu Mizoram kan phan, nain Mizoram ah Covid a rak um diam. Mithmuh ral cun kan him nain mithmuh lomi Covid in kan him lo kho. Nun a him hlei lo.\nA cheu cu khuapi in khuate ah kan kal. Cuka hmun zong cu rallokap phak khawh lonak hmun a si hlei lo. Nun a him hlei lo.A cheu cu khor kan co, cuka ah cun kan thilri kan chiah. Ral a thawh tikah dornak ah kan hman lai kan ti. Cuka ah cun mifir hna kut in kan thilri a him hlei lo, kuan le bom zong in nun a him hlei lai lo.\nHimnak na kawl tikah na fuhmi i palh hrimhrim hlah. Fuhmi aa palhmi cu harnak fak chin an tong: Abraham, Saul, Asa, Noami chungkhar…\nBawipa sinah himnak a um. Zeicahtiah Amah cu1. Cungnung Bik le Lianngan Bik Pathian a si. A teitu an um lo, a tuah kho lomi a um lo.2. An daw biktu a si. Amah nakin daw deuhtu na ngei lo. Amah nakin zaangfah kho deuhtu na ngei lo. Misual hna kan himnak a si. By- Za Mang\nSAC ralkap nih Hakha in tlaihkhih mi minung 183 chung ah 90 renglo hren rih, pahnih nunnak a liam


Theih lo ma a fak deuh, hngalh lo hme? – Lai Lungrawn Post\nTheih lo ma a fak deuh, hngalh lo hme?\nNLD le Suh Kyi lawnglawng nih ram an ser siam khawh timi ruahnak hi san ka tlai lo, minung Ka si ve ko nain minung men men/sawhsawh Ka si ti bantuk ruahnak in in a chuah mi a si. Salm chungah ruahnak tlom nih cun mi bia an chim mi poah kha a hna a tlah pi hna e a ti. Chim duh mi hi theih mi le hngalh mi a ngei lo caah amen..amen /taduh, taduh/hohkek, hohkek ti piak lengmang phungah aa cang cang ti nak a si.\nNa chim mi le na ruahnak le Naa tinh mi pawl vialte hi mah zawnruahnak le dictator lawngte pei a si ko hih! Khoi Keimah ka covo, Khoika ah dah a um ne ti mi leh khawh nak thluak le tuah ran nak ngei lo nak nih miphun covo le right vialte Burmese typhoon thlichia pi nih an zuang pi dih cang ko e. Cucaah federal cozah(ranking Cozah) le self-determination Timi na theih lo le na hngalh fiang lo i NA Pemh ttung lo ahcun dai tein in le holh lo tein rak um ziar law a ttha deuh men lai. Suh Kyi le NLD an chuah hlan ah Chin miphun cu Pathian nih a cawm I a zoh khenh i zalong tein a chiah mi a rak si cang. Suh Kyi le NLD an um hlan ah Chin miphun cu miphun tling le covo he Pathian nih a rak ser cang mi a si. Burmese or Kawl pawl policy nih Chin miphun a tthancho ter lai lo i a sersiam fawn lai lo.\nKan Biaknak le kan nung phung le kan ca holh le kan vawlei hrawh nak le tlau nak policy LAWNGLAWNG an ser lai.\nU Nuh nih Buddha Biaknak siseh tiah a rak chim cang. Cucu Nihin ni tiang babahthah ti zong in ca Chimh an an tuah I an peh nak a chan a si. Tlangcung kan ram cia cia ah duh tawh in pura an sak. Chin miphun Aho tal nawl an in hal bal hna maw?\nKan ram cia ah an duh mi thingkung an hau I an zuar. Zinan khor an cawk I an lak. Cu vialte cu Chin nu/pa sinah an hal bal maw? Cucaah u le nau hna CHIN MIPHUN KAN SINAK LE UKNAK PHUNG THEIH HUA HA LO HOLH VE LENGMANG HI RAK I SUM U LAW A TTHA. Ram chung um mi hi nan theih nak a tlom tuk. Tlangkai u, a Lang lomi thil tampi nan hmuh lai. Khual tlong u. Nan phak bal lonak hmun nan phan tikah nan lung a fim lai. Ca rel u, uknak kong nan I chap lai. Theih lo maw a fak deuh hngalh lo hme. Maw! Chin miphun unau vialte hna. Kan pa le nih federal le self determination kong an chim lengmang mi hi zeitik tiang ah hme nan I fiang khawh hnga.\nLungfim cang u sih. Miphun cu miphun nih a sersiam I a tthancho ter i a dam ter. Na Chungkhar zawtnak le Sifah nak kha Nangmah lawnglawng nih Na tuah khawh. Theih cang u sihlaw, Hngalh cang u sih. Credit: Joel Zaathang\nKhrihfa mit in nauphiat/nauthat (abortion) tu/mi hi dantatnak an ing lai maw?


Tlaih a tongmi Pu Tuan Ceu fale pahnih hi Zo Thang le Tluang Thang an si. Kawlmi hna an umnak Shwe Man Thu dawrkhaan ralkap nih an bauh hnu ah inncung ah a ummi Pu Tuan Ceu fale pahnih an tlaih hna hi a si. Zei ruang ah dah an tlaih hna timi fiang in theih a si lo. The Chin Journal\nHakha ah Ralkap le Palek nih tlaih i hrem mi pakhat cu an thlah hnu ah a nunnak a liam Hakha ah Ralkap le Palek nih March thla dih lei i minung 5 an rak tlaih mi chung ah aa tel mi Yangon khuami pakhat cu, an tlaih hna lio ah an hrem hna, thlah an si hnu ah sii-inn a phan i voi hnih tiang aa thlop hnu April 13 zaan ah a nunnak a Liam.\nA thi mi pa hi Shalom Guesthouse ah rian a rak tuan mi a si i amah hi pawfah zawtnak a ngei mi a si. Tutan a thi mi hi Kawl panga le Tedim pakhat an rak tlaih hna lio ah aa tel ve mi a si. Tlaih an ton i thlah than an si hnu in minung pathum zong an hrem hna ning a fah ca ah rian an tuan kho ti lo.\nA nunnak a liam mi pa hi, sii-inn ah voi hnih tiang aa thlop i a dam khawh ti lo ca ah a nunnak a Liam hi a si tiah thawng kan theih. A ruak cu April 14, Hakha ah vui a si lai tiah kan theih. Biakilh: Thawngpang fiang deuh in kan rak thanh than lai. Credit-The Hakha Time#DVD\nHakha ah Ralkap nih William Bawi Lian Hup an Tlaih. Nihin chun ah ralkap le palik nih Hakha ah William Bawi Lian Hup an tlaih, tiah thawng kan theih. William an tlaih dih in Hakha Khuathar i an inn zong ralkap nih an bauh i, kawlhawlnak an tuah.\n“Ralkap pawl nih plastic anakmi pakhat in thilri an kalpi,” tiah inn an bauh lio a hmutu minung pakhat nih a chim. William an tlaih lio ah hin a hawipa pakhat zong an tlaih ve tiah chungkhar nih an chim. Asinain, William he an tlaihmi a hawipa hi aho a si timi fiang in kan thei rih lo. The Chin Journal\nRalkap nih Hakha Khuathar ah Inn Pakhat an Bauh. Nihin chun sml. 11:00 hrawng ah ralkap le palik tampi Hakha Khuathar, Ral Er Lam ah inn pakhat an bauh hnu ah a chung ah kawlhawlnak an tuah len, tiah kan theih.\nInn an bauh lio ah inn ngeitu an um lo. Zei ruang ah dah an bauh timi zong theihfian a si lo. A mit in a hmutu khuami pakhat nih, “Ralkap nih plastic anakmi pakhat in thilri an kalpimi a um,” tiah a chim. The Chin Journal\nBe the first to comment on "Nihin Hakha lei thawngchia kan thei mi 5 hna. A poi chin lengmang ko"


Pa Pathian Thawng Le Hawi Le Nan Thlacam Piak Nak Thawng In COVID-19 In Ka Dam Ve Cang: Hram Ceu – Chuncha News\nVawlei cungah minung hi zei bantuk rum le thil ti kho ko uhsihlaw kan pum taksa a dam lo ahcun sivang in le nuam lo in caan kan hmang i zeihmanh tuah tuan khawh a si lo. Kan dam ko ahcun sifah retheih kan si zongah nung a nuam i zei thil tuah tuan poah ah ungthin tha a dam.\nAtu lio vawlei cung thawngpang lakah Corona Virus zawtnak kong hi thinlung a khoih bikmi a si. Minung nunnak tampi a kan lak cang i, minung tampi thih lai a bawh mi le lungre theih ngai in ihkhun cungah le room hmete ah mah tein a thlop lio mi um lio a si. Cu tikah hi zawtnak hi kanmah tuah sual ruang zongah kan i kuh mi a si lo i, rian kan tuannak siseh, leng kan chuahnak ah siseh, siizung hna kan kal nak ah ti bantuk in i kuh/chawnh khawh mi tu a si tikah dam lo kan tong hmanh ah ningzah ding pakhat hmanh a um lo.\nRamtha labang ahcun siibawi te an thiam, an si ai hmangmi le an thilri a tha tikah thinphan ding hrim zong a si lo, Atha bik mi tu cu hi bantuk thil ka ton/ngeih tik tu ah kan nupi maw kan pasal maw kan fa le maw kan unau le Pastor ti bantuk cu chim hrim a tha. Keimah pakhat ruangah ka pawngkam kha kaih khawh an si ve tikah chim hrelh lo bak a si. Kan i zohkhen tik zongah lung tha dam tein i zohkhen hi a biapi tuk fawn.\nAtu bantuk in kan Unau a si mi US ah khua a si mi Pu Hram Ceu le an nu hi ka uar taktak hna, Atu lio COVID-19 in ni 15 a zohkhen hnu ah Pathian nih damnak a pekmi kha mipi sinah a Fb ah Pa Pathian thawng in le hawi le hna nan thlacam piak nak thawng in ka dam ve cang!!! tiah lawmhnak bia a chim. Kan dam ahcun mah ti hin Pathian sinah lawmhnak chim bak ding a si. Laimi cheukhat cu ningzah phun khin kan um rua, dam zongah chim duh lemlo mi kan tam. Zawtnak dang he aa lo mi a si caah kan dam nak hi chim phuan a tha ngai mi a si. Bawipa nih damnak tlamtling he umpi chin lengmang ko seh. Atang ah an nu nih a zohkhen ning kong a tial mi cu lawmh a um ngai.\nKan pa COVID-19 in a zaw a tu cu pathian thawng in dam nak a hmu ve cang . Micheu nih cun ai ku ve lai tiah a ka ruah mi an um ve a sin ah ka ih pi a thlan ka kut in ka hnawh piak Pathian thawng in kei mah cu tu tiang ka dam ko nain khamh nak ding ah ni chiar ti sa ka ding peng mah zawt nak hi si nak in ti lum tam pi din piak a rak tha deuh. 😁😁🙏🙏🙏 Ref: Hram Ceu\nMaw Vawlei Aw Na Chuah Pi Mi Ah Hin Thawngpang Chia Le Ngaihchiat Nak Longte A Si Mu. Sayahleng Leng Hleng Aw Na Kan Liam Tak Fak Tuk Ee


Mara Autonomous District Council(MADC) Thimnak Ah Vote Rel Dih A Si Cang - News and Media\nIndia ramchung i Mara miphun hna umnak Saiha District tiah mizapi nih kan hngalh mi Mara Autonomous District Council(MADC), kum 2022-2027 tiang hruaitu ding Members of District Council(MDC) thimnak cu a luancia May 5 ah khan rak ngeih a si i, vote hi nihin May 9 ah relnak ngeih a si. Mara Autonomous District Council(MADC) chung ah vote 42,342 a um i, vote ngeitu 36,199 nih an vote an thlak. Vote tla vialte hi 85.30% a si.\nMADC ramchung ah hin pengkulh(constituency) 25 a um i, tutan 2022 MADC, MDC thimnak hi a voi 12nak General Election a si. Pengkulh 25 chung in candidates 85 an um i, Bharatiya Janata Party(BJP), Mizo National Front (MNF), Indian National Congress (INC), le Zoram People Movement (ZPM) party hna in MDC thimnak ah an i cuh hna.\nLocal Media nih an langhter ning ah nihin May 9 zanlei suimilam 6 hrawng ah vote relnak ngeih dih a si i, BJP nih pengkulh 12 ah teinak an hmuh i, MNF nih pengkulh 9, INC nih pengkulh 4 ah teinak an hmuh ve. MADC cozah hruai kho ding in pengkulh 25 chung in Party kip nih pengkulh 13 tal ah teinak an hmuh an hauh caah tutan MADC thimnak ahhin Cozah hruai kho ding Party an um lo. Cucaah party pahnih komh in MADC cozah an ser a hau lai tinak a si. Credit – TCP\nKahdohnak Ah Ralhraang 44 An Thi


RELCIO UH A TTHATUK PU ZING CUNG CHIM MI LE CNLD POLICY – The Chinlung Post\nPu Zing Cung(CNF) chimmi & CNLD Policy. Pakhatnak. Theih lo buin palh zong palh a si.Theih ko buin palh zong palh a si. Nangmah caah na palh zong a poi lo. Na chungkhar caah na palh zong a poi lo. Na miphun caah voikhat na palh ahcun a kum a za in a rau.\nPahnihnak. Kan biakmi Pathian hmanh zalong tein kan biak khawh lo ah zeidah kan nun hnawhchan a um lai? Kan biaknak kha zalong tein kan biak khawh a hau. Cu kan biak khawhnak ding ahcun Phunghrampi chung ahhin fel tein aa t’ial a hau. U le nau hna mah cucu Khrihfami a simi hna nih kan ihmaithlak i thla kan cam nenh a hau.\nPathumnak. Holh le ca, nunphung tlamtling tein a ngeimi miphun kan si. Vawleicung ah miphun phunkhat kan si tihi fiang tein a lang. Cucaah cun Miphun phunkhat a simi hna nih kan miphun sinak kha t’ha tein kan i ken i, kan miphun sinak kha kan nunter i, kan miphun sinak kha kan i zahpi lo i, hmai ah kan nawrpi ding kha a biapi tuk. Cu miphun sinak nihcun zeidah a langhter tiah cun, Kha miphun kha hmailei ah zeipaoh mahte in khuakhan lairelnak uknak nawl kan ngei lai timi zong kha fiang tein a langhter chih. (Ref: Youtube, Khawmsuattu-Salai Thomas Lian).\nBia beoh: Chin Nationalism kan herh.Kan Miphun nih kan herh tuk tiah ka ruahmi cu Chin phun t’anhnak hi a si. Chin miphun Dawt le t’anhnak kong keimah pumpak t’ialmi hna le Chinmi kan Pale hna nih an chim an t’ial lengmang mi Nationalism Cabia hna post le taar hi ka zuam ngaingai. Basis need a si lo tikah mi tampi nih an taar huam tawn lo. Kei nihcun Chin Nationalism hi kan herh tuk tiah ka hmuh cang. Cucaah CNF Policy ka dirpi bantukin ramchung in Chin Nationalism a aupitu CNLD-Chin Party cu ka dirpi venak hi a si ve.\nNLD cu Kawl nih dirhmi, NLD CEC ah Chinmi pakhat zong telh an si lo. Cucaah NLD cu Kawl Party a si. Kawl Party nihcun kan Lai Caholh, kan Nunphung le kan Biaknak t’hanchonak taktak cu an duh bal lo. Nihin ni ah kan hmuh dihmi a si ko. NLD nih cun lenglei in a langsaar menmi thanchonak (Development) sawhsawh kha Chin miphun caah an tuah men, mah t’hanchonak hna cu a mizei Acozah paoh nih an tuah dingmi khi a si.\nCucaah kan miphun damnak le nunnak taktak a duhtu CNLD Party hi vote a phumi a si. CNLD nih cun kan ramri kong, Caholh kong, Biaknak kong, Dingthluk Lairelnak le a dikmi mahte khuakhan Lairelnak covo kha kan Miphun nih kan ngeih khawh nakhnga a khel i, Chin miphun kan sinak “Chin min” hrimhrim kha fek tein a dirpi.\nChin miphun na sinak hi na zahpi lai maw?Chin miphun kan sinak hi Kawl miphun sin ah maw na zuar rih ko lai? Atu hi lungfim caan a si. Khua a tlai rih lo.Chin miphun nih kan miphun Party kan dirkamh lo ahcun Kawlpa cu a diriam men ko lai. Cucaah 2020 Myanmar Rampi Thimnak cu kan miphun party CNLD ah vote thla cio hna usih.Chin Mipi sin ah nawlngeihnak um seh. Kaa lawm.Salai Thomas Lian Thihlum


MNA Vanlawng Mawnghtu U Myat Moe Aung Cu Khualtawng Mi Hna Nih Upat Peknak Puai An Tuah Piak Lai – TIMES OF CHIN NEWS\nMay 15, 2019 thawngthawng MYANMAR 0\nMNA vanlawng cu a hmai lei ke a tha lo nain vawlei ah him tein a tum ter hna caah khualtlawng pawl nih upat pek nak puai tuah piak dingin timhtuah nak an ngei. Cu cu May 14 ah khan thongpang fiang ternak an tuah.\nMay14 ah vanlawng khualtlawng mi hna lak ah Myanmar national lake in U Myat Moe Kyaw telh chih in lemcang Nay Min le Lemcang Situ Mg hna nih upat peknak puai tuah piak dingin News ah fiangter nak an tuah cang.\nCu vanlawng mawngh tu le tuanvo ngeitu hna upat pek nak puai cu (Myanmar National Lake) le lemcang Nay Min le lemcang Situ Mg hna nih a ra lai mi May thla ni 19 zanlei sang ah Novotel Hotel ah tuah ti dingin timhtuah nak kan ngei cang tiah vanlawng khualtlawng ah ai tel chih ve mi Myanmar national lake in U Myat Moe Kyaw nih Duwun ah a chim.\n“Mah ca lawng ruah hin lo tein tuanvo ka ngei ti mi lungput he zawn ruahnak, dawtnak le ahman mi bia khiahnak a tuah tu vanlawng manwghtu pa U Myat Moe Aung le tuanvo ngei tu hna cu kan cung ah tthil ttha a tuah mi an si caah an cungah lawmhnak langhter kan duh ve. Mah lio i ai tel mi khualtlawng vialte kan sawm ve hna lai i an huam ah cun i tel khawh a si ve ko” tiah U Myat Moe Kyaw nih a chim.\nMay 12 zinglei ah Yangon in Mandalay ah a kal mi Myanmar National Airline vanlawng cu Mandalay Air Port ah a tum lio hmailei ke a chuah kho lo caah vanlawng mawngh tu pa thiamnak thawngin khualtlawng pawl him tein an rak tum khawh tiah kan theih.\nMah vanlawng ah cun Vanlawng mawngh tu le tuanvo ngeitu pa 7, ramchung khualtlawng mi minung 72 hna le a dang khualtlawng tu pa 8 hna zong an i tel tiah thei a si.


Trump Caah A Biapi Bik Mi Georgia State – The Cherry Par\nTrump Caah A Biapi Bik Mi Georgia State\nTrump caah Abiapi Bik Georgia. Georgia state nih Senate thutnak pahnih an ngei. Cucu Republican party caah cun hi thutnak hi abiapi taktakmi an si. Hi thutnak nih zeidah a chuahpimi khawh Republican nih Senate thutnak 50 an tleihthan khawh ah cun Democratic caah cun an tuah khawhmi a tlawmte taktak long a si lai. President bawmtu taktak a si lai. Cu caah Georgia hi a tu le tu an kal kalhnawhnak hi a si. Trump nih President a pehthan lai i, Nancy Pelosi, Peh- lo-si cu an inn ah alawi cang lai. A thutnak cu midang nih an thutnak cang lai.\nTrump caah chunmang tha taktak he hmai a kal cang lai. January ni 6 ni cu zoh an dawh taktak cang lai. Trump le a hawi le tanti pawl cu lungchung bia tanpi he an um cang. Trump nih January ni 4 ah Georgia ka kalthan lai a ti. Thutnak pahnih lakkhawhnak caah January ni 6 ni cu teinak nganpi kan hmuh cang lai a ti cang. Democratic pawl caah cun mangchia taktak an manh ko cang lai. Cawh hna seh an ka nengtuk cang. Trump ai timhtuahmi an hmuh cang lai.\n← President Trump nih cun minung pakhat nih $2000 cio ngah kho ding in congress a fial hna\nSangau Khua I YLA Nih Hremnak In A Thi Mi Kyaw Kyaw Kong Fianternak →


Chin ramkulh ralzaam hna nih edin le sii-ai an chanbau – THE CHINLAND POST\nThe Chinland Post | 2022 May 26 – Chin ramkulh ralzaam hna nih eidin le sii-ai harnak an ton caah bawmhchannak an herh tiah bawmchantu phu nih an chim. Chin ramkulh, Matupi peng ralzaam hna nih eidin le sii-ai an i zaat lo caah kum 8 hngakchia 1 telh in mipi 6 an thi tiah ralzaam bawmtu phu nih an chim.\nMatupi peng dirhmun he pehtlai in “Funding zong ngeih a si lo, sii zong kan ngeih lo caah thihter ding a si rih lomi hngakchia 1 telh in mipi 6 an rak thi. An nih hi a luancia kum October kahdohnak ruangah a zaammi an si. Kanmah hmunhma ah a zaammi hi an zapi te 1,000 leng an um” tiah ralzaam pakhat nih a chim.\nMindat khua ralzaam bawmtu zong nih “A hlan ahcun kan unau hna nih an kan bawmh ngai. Atu bel cu hmun kip ah harnak ton cio a si caah bawmhchannak a um bak ti lo. Lam in SAC ralkap nih kham le tlaih a si caah thilphorh a har i thilrii a cat. A biapi in eidin le sii-ai lei harnak a um” tiah a chim.\nA raa laimi fur caan ahhin ralzaam hna umṭhutnak, eidin le ngandamnak hi atu nak in a zual chin kho tiah bawmchantu phu nih an chim.\nPrevious Paletwa ah AA le SAC ralkap karlak ah kahdohnak a chuak\nNext Myanmar rammi 100 leng Thai ramri ah tlaih an tong


Georgia Ah Vote Relthannak (Recount) Phichuak! – Chin 11 News\nGeorgia Ah Vote Relthannak (Recount) Phichuak!\nGeorgia hi Presidential candidates an i tluktuknak state a si i, “Biden nih Trump a tei cang,” tiin vote relthannak (audit) an tuah hnu ah a tu bantukin thawng an thanh hi a si. Cu thawngpang cu Secretary of State’s office sinin an theihmi a si.\nAudit an tuah hnu i a nehnungbik a phichuak ningah cun, Georgia ah Biden nih Trump cu vote 12,284 in a tei, tiah fehter a si cang. A hramthok i Biden nih a hmuhmi vote nakin tlawmte a vun tlawmdeuh ah a cang.\nElection kongah langsartuk lehpek in vote firnak asiloah thil ai ningcanglo mi a um hraw lo, tiin audit nih a namhneh cang. Georgia’s election results official tein namhnehnak cu Friday hrawng tal ah tuah khawh dingin state law nih a fial hna.\n“Tutan i Georgia pumpi culin vote relthannak tuah hi Georgia tuanbia chungah avoikhatnak bak a si i, paper ballot voting system an hmanmi nih in an vote vialte hi thatein a rel hnu ah a phichuak a thanh hi a si,” tiah Georgia Secretary of State Brad Raffensperger, Republican, nih a chim.\n“Kan county pawl an i zuamnak thawngin le caan tawite chungah khulrangtein tuanvo lim kho dingin kan state election officials pawl thazaang an chuah khawh ruangah a tu bantukin tlamtlingtein rian kan tuan khawhmi hi a si,” tiin Raffensperger nih a chim.\nRepublican state bantukin ruah pengmi Georgia i Trump a sunghmi hlei in hin khoika state hmanh ah Trump caah a faakmi sunghnak a um ti lai lo dah. Atlanta kingkap khuate tampi nih Trump an ralchanh i, Black voters tor le cheng nih Biden cu buanco kho dingin an dirkamh. Vote hmuh nak dingah kum tampi chung Democrats lei nih thazaang an chuahmi cu santlai lo a rak si tawn nain, tutan ah cun biatak tein hmunhma an vun khuarpiak cang hna.\n“Georgia i votepetu pawl nih hin a ralaimi President si dingah Biden tu hi vote an pek cang. Cucu tuan tein kan theih cang mi a si. Tutan vote relthannak i a phichuak nih cucu a vun namhneh than cang,” tiah Georgia i Biden campaign communication director a si mi Jaclyn Rothenberg nih a chim.\n“Tutan vote relthannak lim dingah caan i teet ngai hmanh sehlaw, zapi rian a si, ti thei in rian nan lim caah, election officials le zaanghlei a cawitu hna le riantuantu vialte hna nan cungah kan i lawm hringhran,” tiin Rothenberg nih a chim.\nGeorgia state hi vawleicung politic i a muru a si, zeicahtiah, hi state chungah a ummi, a rian ai ding chom dingmi US Senate 2 hna an zaka i thimnak tuah a simi nih hin the Senate hi zeibantuk political party nih dah a uk (control) lai, timi lai an rel te lai.\n“Georgia i an hmanmi voting software hi a diklo mi a si. Cucaah, vote relthannak an tuahmi zong hi a deu “fake” a si. Computer in minung minthut an checkter mi zong hi ai khat fawn lo,” tiin Trump nih cun twitter in tu le tu a lungtlinlonak a langhter.\n“Minung kut theng tein vote relthannak nan tuah tikah nan i hmaithlakbik dingmi thil pakhat a si mi cu, vote catlap (ballot) cung i na hmuhmi thil (min le ai dehmi tete) le computer nih a langhtermi ai khat le khat lo, ti a hi a si,” tiah Georgia voting system manager Gabriel Sterling nih a chim.\n“Minung thengte nih zohfelnak an tuahnak a ruang cu, nan theih bangin, sehthilri nih hin vote hi a thlennawn khawh, asiloah a nawnnok khawh, asiloah pakhatkhat a tuah tawn. Asinain, Georgia ah cun cu bantuk cu a um lo. A um lo zia tehte kan langhter ko cang,” tiah Sterling nih a chim.\nZarhkhat chung vote relthannak an tuah lio ah khan, Eleciton Day i an relchih lo mi vote thar, asiloah relchap dingin Secretary of State sinah ningcangtein an kuat lo mi voter thar a tom in county 4 i officials nih an hmuh.\nCu vote thar cu a dihlak ah 5,800 lengkai an a si i, cu lakah cun vote 1,400 hi Trump caah a si. Asinain, Trump te lei nih cun cu zong cu vote dehhlenpiak duh ruangah a si, tiin an kan tipiak. “Hihi cu minung nih kan i palh ruang i a cang sualmi thil a si. Vote fir duh ruangah, asiloah vote uk duh ruangah a si lo,” tiin state officials nih a chim.\n“A hramthok (Election lio) i seh (machine) in vote relmi le tutan i vote relthannak tuahmi karlak ah thil ai thleidangmi tlawmte cu a um ve ko. Cu bantuk cu kut in relmi vote kong zongah a um pah theu mi a si ko,” tiah Raffensperger nih a chim.\n“Georgia tuanbia ah avoikhatnak state pumpi ningin vote relthannak kan tuahmi cu tluangtein kan lim cang. Tuan i buan a comi nih buan a co than ko. Cucaah, vote petu mipi zong nih tutan a phichuak kongah zumhfehnak nan ngeih awk a si,” tiin Georgia i vote relthannak tuahnak rian a bawmtu The election security nonprofit VotingWorks i an executive director Ben Adida nih a chim.\n“Raffensperger hi tutan election kongah piangrangtein a cawlcang lo, lungthiangtein thil a tuah fawn lo. Cucaah a rian in i phuak seh law a tha,” tiin Georgia ah a thumi GOP senators David Perdue le Kelly Loeffler nih an thangchiat. Trump zong nih faak ngaingai in a siik, ti a si.\n“Georgia ah hin langsartuk in vote firnak a um hraw lo,” tiin Wednesday ah khan Raffensperger nih CNN ah a chim. Trump le a Republican riantuanhawi li nih a thang an chiatmi kong an hal lio ah “Kei cu ka chanchung Republican ka si i, conservative Christian Republican bak ka si,” tiin a leh hna.\n“Phungningtein thlakmi vote a si mi paoh cu pakhat hmanh hlelh lo in relthan dingin ka thithruai hna lai. Phungninglo in thlakmi vote paoh cu kan rel lai lo. Record ka tuahmi cu amah ning te a si ko lai. Rian lianngan kan lim cang,” tiin a chim. Catialtu : Chelsea Bawi (GRCM) Angeitu


Apoi Hringhran Ko Mu : Kan Ram Cu Mipi Chim Lo Vok/ Ar Tiang In An Tuar Tuk E – Onlinenungak\nNizaan October 19 ah Ramthlo khua ah SAC ralhrang pawl an phan i zaan khat an caam chung ah Ramthlo khua inn 100 leng an bauh, tiah khua mino hna nih The Chin Journal ah an chim. Khua mino pakhat nih, “Kan khua hi inn 160 leng kan si.\nAtu kan zoh tawk ah inn 100 leng cu an bauhmi kan hmuh. Vok le ar tampi zong an thah. Vok an thahmi pakhat cu an kalpi kho ti lo i, buri in an rawn hnu ah cuticun an kaltak. Innchung thilri zei bantuk pawl dah an fir timi belte cu inn ngeitu pawl an rak tlun cio tik ah kan theih te lai,” tiah a chim.\nAtu tiang a zaammi Ramthlo khuami pawl an khua ah an kir rih hna lo. Mino cheukhat lawng khua vehvat ah an vung kal ta. “Ni zeimawzat cu inn kan hlam ngam rih hna lai lo. Atu zong hi khua mino 15 hrawng khua vehvat ah kan vung kal ta bia a si,” tiah mino pakhat nih a chim. SAC ralhrang pawl zaan an riahnak biakinn tu cu an him ko tiah mino nih an chim. The Chin Journal


Biden Le Kamala Cu Zeitik Hmanh Ah Phungning President Le Vice President An Si Lai Lo! – Chin 11 News\nBiden Le Kamala Cu Zeitik Hmanh Ah Phungning President Le Vice President An Si Lai Lo!\nA nemnak tein nawlngeihnak chuh/fir timi cu atu kan hmuhmi kha a si ko. Ralkap chia nih cun lenglang i nawlngeihnak lak/chuh kha a poi ah an chia lo. Asinain US ah cun Than Shwe chan ralkap bantukin nawlngeihnak lak awk a that lo caah nem tein nawlngeihnak election official hna hmang an fir hi a si ko.\nNem tein nawlngeihnak (aanaa) chuh timi hihi a si. Cucaah keimah cauk ahcun Biden le Kamala cu zeitik hmanh ah phungning president le vice president an si lai lo. Zeiruang ti ahcun vote an firmi, dominion voting machine a hmaan lo ning, state election official nih state upadi an buar ning le mail in vote thlaknak hrokhrolnak a tam ning ka mit hrimhrim le ka hna hrimhrim nih a theihmi an tam tuk. The strongest & best president ever! Respect. Catialtu: Luther Tin Hre\nChin Mi Nih Theih Bak Dingmi Kong: Australia ah student Visa in a rami pawl ralrin deuh nan hau! 2018 kum dih lai ah Australia ah student visa retnak kong kha ceih lak ka rak tial cang. An i ruah chan ning in thil a si lo ning le Kawlram in thil an rak theih mi a hman lo ning kong tampi ka rak tial cang.\nMi cheu cu zuamnak ngei tein a ra mi zong nan um lai. A cheu cu a kir ding hrim in ai ruah chan mi zong nan um lai. Mi tha le teima mi zong tampi nan um ko lai. Ni hin ni tiang upa tampi nih an ton cio mi le kan ton cio mi zok tikah Australia ah student visa in ret cu PR (permanent residence) sok duh deuh mi an si ko ti hi upa tampi nih hmuh mi cu a si. Cu PR ruahchannak cu Chin miphun a si lo mi miphun dang hna University degree B.A le Master degree a la mi pawl ca hmanh ah a fawi lo mi khi a si.\nKan Chin miphun hawi student visa a ra mi cheukhat kan hmuh mi hna cu Thantlang hmanh ah tanghra awng kho loin hi ka ram Diploma course bak an kai ter hna hi a zei taktak hmanh a thei lo mi an tlawm hoi lo. An visa nun chungah zarh khat suimillam 20 riantuan khawh mi te khin Cozah nih PR sok khawh nak caah ri (requirement) pawl khi tlinh khawh ding a si fawn lo.\nHi ka an phak hnu ah kawlram an um lio le hi ka a sining kha an ruah ning in a si ti lo. Kan rak theih le rua cia bantuk tein kan ton cuahmah mi hna cu; 1. Mah student visa in khuasa mi pawl a visa a dih lai mi pawl kha Agent hmang in ralzam an sok cuahmah ti kan theih. 2. Hi ka khuasa chung khat pawl nih PR ngahnak caah nupi/va he fonh tonh piak in tan an la cuahmah ti zong theih a si. A deu thitumnak (fake marriage) zong timh lam piak mi tiang in kan um ti a si. 3. Nau pawi hin cu PR ngah a fawi deuh tiah ruahnak an pe mi hna zong an um. Australia Cozah Immigration policy ah naupawi ruangah zei hmanh PR ngah hlei khawh deuh nak lam\nStudent visa in a ra mi le a bomtu tampi hna nih theih a herh ngai mi cu: 1. Vawilei cung pi nih theih dih le UNHCR nih fak piin tan an lak piak mi ralzam Rohinya hna hmanh khi Tinbaw in an ret caah bia an ceih hna i an kuat than ko hna. An kuat minung zong an tlawm lo.\n2. Australia Cozah nih hi ka ah a phan cia mi pawl rammisinak (citizenship) kong ah fak tuk in a kan kherhlai i Chin miphun kan sining an theih dih. 3. Kan Cozah nih kan mah Chin mi pawl kherhlainak caah Hakha holh le Falam holh tiang an cawn ter hna. Thantlang le Hakha ah zei dah a cang ti khi an theih dih. 4. Cucaah, ralzam nan sok mi khi ruahchannak a um loh ti khawh tluk a si.\n5. Cozah nih Tinbaw silo vanlawng in visa a dangdang in rak ret riang mang in ralzam a sok mi khi an huat ngai mi a si caah cu bantuk pawl hna cu fak taktak in kherhlai deuh an si dih. 6. Mah bantuk tuahsernak ruangah Malaysia le India ah ning cang tein ralzam a sok mi kan miphun tampi a hnursuan hna pin ah hi ka ram a phan cia mi hna hi atu nak let in a kan kherh lai. A kan zoh ning ai dang lai. 7. Atu hmanh ah Cozah hmai ah kan min a chia ngai cang mi kha mah nak fak deuh in kan miphun belnang rak kan nalh hrim hlah uh.\nAgent le puaisa nih a kan hlen tiah nan i ruah ahcun mah agent le puaisa hna kha MARA (Office of the Migration Agents Registration Authority) ah online i report tuah khawh a si. COVID-19 ruangah telephone chonh kha an ngol chung rih.\nAdonghnak: hi ka khuasa cang mi community hruaitu hna nih kan miphun hi Cozah hmai ah kan muihmai a tha lem ti lo tiin kan hmuh. Cucaah, fak piin kan in zuam cuahmah. Cu lio i a tu bantuk nan tuah mi nih hin kan miphun muihmai a chiat ter khawh mi thil a si caah fak deuh in khua rak kan ruah piak hram ko uh. Catialtu: Sang Hre


Trump nih twitter hi biatak tein a hmang. Laimi cu twitter a hmangmi kan um lai ka zum set lo. – Hakha Cherry\nTrump nih twitter hi biatak tein a hmang. Laimi cu twitter a hmangmi kan um lai ka zum set lo.\nPu Trump nih Capitol innpi ah buainak le thilttha lo tuah ding in a minung pawl cu a forh hna ruangah Twitter nih a account cu a zungzal in an phihpiak/an kharpiak.\nTwitter hi kum 2006, March thla 21 ah Jack Dorsey le a hawi le pathum nih an rak thokmi, social networking service a si. Tu ni tiangah a hmangmi zate hi million 321 an si i rianttuantu 4,600 an um. An Headquarter cu San Francisco, California, USA ah a um. A neitu bik le a tuahtu, Jack Dorsey hi a rum tuk cang. Amah hi Twitter CEO zong a si/a ttuan. A neihmi zate cu $13billion a si. Donald Trump khi a rum ngai ve nan a neihmi zate $3.1 billion hrawng lawng a si. Trump nak in Dorsey cu a letthum hrawng in a rum deuh kan ti lai cu. Dorsey hi kum 44, mi note a si rih.\nCapitol innpi luhhnawh hnu in cun Twitter nih Trump lawng siloin midang zong tamngai an account a phihpiak hna. Mah kongah buainak tam ngai a chuak. Social Media i thil a ti khawh ning le rian a ttuan khawh ning cu Laimi cathiam lo tampi zong nih kan i fiang ngai cang hna. Ka bialak ah, Trump a min thar cu “Pate Lul” a si. Atu tan Trump nih thil ttha lo a tuah ruangah a dang tthat lonak tampi zong a chuahpi. Minung pa 6 an thi. Tamtuk an tlaih hna lai i bia an ceih hna lai. Social Media dang karlak ah siseh, R-D party karlak zongah buainak a um, second impeachment kong zongah. Amah Trump a ttanhtu minung tampi zong nih an kaltak cang. Laimi lak zongah a piangthar i Trump a kal takmi an tam ngai cang ti si. Hmailei zongah an kaltak len rih ko lai, mifim deuh le piangthar deuh pawl nih cun.Credit-Van Tum\nThawngpang Thar Na hawi le sinah kuatkhawh I zuam ve te.


Aung San Suu Kyi nih:Thiam fung a thlak ve taktak cang hi. – Onlinenungak\nAung San Suu Kyi nih:Thiam fung a thlak ve taktak cang hi.\nTu zing khan Ramkomh bu M______ozah thimnak thimfung thlak chung khawh a si i Aung San Suu Kyi nih a thlak chung ve cang.\nCoronavirus a karh ngaingai nain Ramkomh bu Myanmar cozah thimnak cu a ni thawn awk a tthat lo caah November 8. hi thimnak cu a si lai.\nRal i kahnak puh in thimnak an tuah lonak hmun a tam ngai. A dikmi thimnak a si lai lo tiah international bu le UN an thing a phang i democracy ning a si lo tiah an ruah.


Na Rel Lo Ah Cun Na Sungtuk Lai,Thawngtha He Thawng Chia He,Kahdohnak Ah SAC Ralkap 20 An Thi, KNDF Hriamtlai 3 An Nunnak A – Chintanbo\nA luan cia, 2022 April 14 – Karenni ram, Demoso peng a hnulei ah a ummi Ohkurry khua ah KNDF phufonh hna le SAC ralkap karlak ah zinglei sml 7:00am thok in kahdohnak a chuak i nikhat chung deng kahdohnak a fak. Cu kahdohnak ahcun, SAC ralkap 20 leng an thi, KNDF phukomh in minung 3 an nunnak a liam tiah ralram a ummi pakhat nih April 13 ah Khit Thit ah a chim.\nTuni cu zinglei sml 7:00am in zaanlei sml 4:00pm tiang kahdohnak a chuak. Tuni kahdohnak ah, an mah lei in 15-20 hrawng an thi lai. Kanmah KNDF le KA lei in kan hawile 3 an nunak a liam. Inn pakhat lawng nih dan in aa naih tein kan i kap. Ralkap pawl an tah thawng le au thawng kan theih khawh, tiah KNDF hriamtlai pakhat nih Khit Thit ah a chim.\nSAC ralkap nih an thazang tampi in Demoso peng, Ohkurry khua, Naungpalay, Subawte khua le mawtaw lamcung ning piin kahdohnak a tuah hi ni 5 a rau cang i KA, KNDF le PDF phukomh hna nih an doh hna hi a si.Ohkurry khua, April 12 zongah kahdohnak fak a chuak i SAC ralkap 30 leng an thi tiah ralram ah a ummi mipi hriamtlai pakhat nih Khit Thit ah a chim.Crd: The ChinLand Post.\nTheih tleih,Nupi Tha Nunzia Kong Relchap,1.Na Pasal Chungkhat Daw Hna Na pasal cu na duh ii na vat cangmi a si caah dawt chin lengmang ding a um lo, cuti kan ti tikah na huat lai tinak a si lo. A biapi bikmi cu Nupi Mo tiah a rak in auh tu na pasal chungkhat pawl hna cung tu ahkhan na pasal na dawtnak kha va langhter. An rak in dawt lo le an in thangchiat hmanh ah nangmah nihcun dawtnak in lehrul hna law ni khatkhat ahcun na min a tha than lai.\nMi Thar Tuk In Um Hlah Na pasal inn ah motharmithar bantuk in um hlah. Chonhkhenh a nuammi le komh a nuammi si ii zuam. Na duhnak chim kha tih hlah law, an ningzah lonak dingah nangmah nih an herhhai mi kha hal hna. Na ziaza zong thup tuk duh hlah, caan a ruah deuh tikah an in theih thiam te ko lai.\nThih Hlan Tiang Chungkhar dirh ṭhat lo tluk in a harmi a um lo tihi thei law, voikhat na ngeihmi na pasal kha ka thih tiang in khua ka sakpi lai timi biakamnak ngei. Zei bantuk harsatnak a rat caan hmanhah na hna beidong loin cu harsatnak cu innchungkhar a hrawk khotu harsatnak a si tiah ruat in tei ii zuam.\nMi Ṭhektu Si Loin Mi A Pumtu Mi Inn ah a lawimi Nupi Mo na sinak theih pengin na lawinak chungkhar ṭhektu men si loin chungkhar a rem tertu le a pumtu si ii zuam. Na pasal te chungkhar cu nangmah ruangah buai hna hl ah seh, nangmah thawngin remnak tu ngei hna seh.\nPATHIAN Tlaih Peng Zeizong te ah PATHIAN aa tel lo ahcun tlam a tling lo tikha va philh hrimhrim hlah. Chungkhar dirh timi hi a tluang peng lai ti va ruat hlah. Nungak le tlangval lio bantuk in ii duhdawt khawh lo caan a um. Harsat caan, hnabeidongh caan, sungh zatlak caan zongah nuva sinak kaltak loin PATHIAN hmai ah thlacamnak he hmainor ii zuam chinchin.


Thaizing lei cun US Thawngpang hi ngaih a nuam ngai men lai – The Cherry Par\nThaizing lei cun US Thawngpang hi ngaih a nuam ngai men lai\nThaizing lei cun US Thawngpang hi ngaih a nuam ngai men lai. A tanglei ka ttialmi hi na duh le zum, na duh lo le zum hlah. Zahan zan ttim ah Youtube in a rung lutmi a si. Nangmah teiin cuai rak thlai ve ko. (1) Nancy Pelosi hruainak in minung 200 renglo nih Trump cu taza an cuai cang lai. Trump nih zeitindah a leh ve hna lai? Trump nih president a ttuan ding ni 6/7 te lawng a taang komi hi ziah hi tluk lawmnan hin taza cuai an i hnawk hnga? Biden president a lai hnu ah an taza an cuai ko lo. Micheu nih cun an sual a puang dih sual lai ti an phan caah a si an ti. Democrat media pakhat ah cun 2024 ah Trump nih president aa cuh than sual lai ti an phangmi a lang. Zeicahtiah 2014 ah aa cuh than ah cun Trump nih an kan tei cikcek lai ti an phan caah atu te in hmailei ah aa cuh than khawh lo nakhnga minchiatnak pek i kham an i zuam ti a lang.\n(2) Nancy Pelosi i laptop le a dang laptop pawl an laakpiakmi in thilthup tampi a chuak lai tiah media pakhat nih a taar. Pelosi laptop hi an laak lio ah email aa ong ti a si. (3) Politician pawl phaisa ningcang lo in an i kuatmi pawl a lang chin thluahmah i an nehnang hlohnak ah US i a ummi ATM seh pawl thaizing/kiptuh lei caan khatkhat ah a mit kho men ti a si. (4) Thaizing lei in thil sining tampi aa thleng lai tiah Youtube in media pahnih nih thawng an thanh. Ralkap pawl an cawlcang lai. Politics lei milangsar pawl zeimawzat lawng kha an kawl hna lai. Mipi cu nan thinphang hlah u tiah X22 Report nih thawng a thanh. A ra laimi ni 5/6 chung ah thil lianngan a cang lai a ti.\n(5) Apple le Google phone a hmangmi caah update an pek hna ahcun cucu rak update rih hlah u. Na update ahcun Message, Youtube tbk alert an tuah tawnmi kha a pit lai ti a si. (6) A ra laimi ni 5/6 chung ah US i thil a cangmi hna hi zumh naa harh ngai lai ti a si fawn. (7) Sidney Powell nih cun Trump caah lam a um rih ko. Taza a cuaimi pawl pine Supreme Court nih bia an chat thlu rih lo ti a si. (8) Parler nih a taarmi video hi Democrat pawl nih an ttih tuk caah hi tluk hin Trump tazacuai an i hnawhnak a si an ti. Cu video ah Trump mee pawl Biden mee ah an thlenter ding in an i chimhnak a lang. A video cu kan share ngam hna lo. Facebook nih sensor a chiah caah an ka phih ve sual lai ti ka phang.\nKha vial kha Thawngpang kan hrawng khawhmi hna a si. Adik le dik lo cu caan nih a ratpi te ko lai. Pathian fale cu a kan dawtu ruangah teitu vialte hna lakah teitu cem kan si (Rom 8:37). Satan ral kan do lio ah hin kan sungh caan zong a um ko lai. Sihmanhsehlaw kan donghnak cu aa fiangmi a si. Khrih nih kan ralpa cu a kan teipiak cang!!! Kan umnak vawlei pi cu a chia lei a panh chin thluahmah ko lai. Sihmanhsehlaw cu chung cun Bawipa nih teinak lam ah a kan hruai chinchin ko lai. Jesuh nih Satan a teinak kha a thihnak le a thawh tthannak in a si ti kha philh hlah mu. Mi nih na sung an in timi khi na tei zirziar a si kho ko mu! Rev. Biak Lian Vel\n← Rev. Dr. Hai Vung Lian Cu A Dam Tuk Cang, Tiah Thawngtha Taktak Kan Theih\nSaya Van Tum: Pu Trump ttanhtu pawl hnemhnak le fimchimhnak →


Hakha Peng COVID-19 Runvennak Rian ca ah Mino 100 Leng Pum an i Pe – Thechinlandtoday\nHakha Peng COVID-19 Runvennak Rian ca ah Mino 100 Leng Pum an i Pe\nadmin July 28, 2021 Leave a Comment on Hakha Peng COVID-19 Runvennak Rian ca ah Mino 100 Leng Pum an i Pe\nHakha peng COVID-19 runvennak le mizaw pawl zohkhenh thlopbulnak rian ca ah mino 100 leng nih pum an i pe, tiah Hakha Township Public Healthcare (HTPH) nih thawngthanhnak ah an langhter.\nVolunteer pawl cawnpiaknak cu HBA le Zion ah July 25, 26, 27 ah an tuah i sii lei fimthiamnak a cawng liomi Medical Student mino 17 telh in pum aa pemi mino 100 leng an si hna. June 10 thawk in Hakha ah COVID-19 zawtnak a ngeimi minung 300 leng hmuh an si i minung 8 an nunnak a liam. July 26 tiang ah minung 211 nih damnak an hmu. Nihin (July 28) zong ah minung 22 an check hna i minung 8 sin in zawtnak an hmuh tthan, tiah kan theih.\nCDF-Mindat le YDF nih Tangrual ding in Biahrennak an Ngei Kho Cang, CDF-Mindat le Yaw Defense Force (YDF) cu SAC ralhrang dohnak ah hmun khat ah rianttuan tti ding in July 26 ah lungtlin biakamnak an ngei, tiah kan theih. Kum 56 chung Myanmar rammi hna thisen a kan dawptu SAC ralhrang ahram cat lak in do awk ah CDF-Mindat le YDF cu hmun khat ah rianttuan tti i, pakhat le pakhat i zohkhenh ding in lungtlinnak kan ngei cang,” tiah thawngpang an chuahmi ah an langhter.\nYDF hi kiangkap ah a ummi Myiang PDF le Magwe PDF he zong ttangrual ding in biatiamnak a rak ngei cangmi a si. YDF nih Gangaw lamthluan hrawnghrang ah pehzul in SAC ralhrang dohnak an tuah i, nihin July 28 zinglei sml. 7:00 hrawng zong ah Gangaw-Htilin karlak ah SAC ralhrang pawl bomb an puah hnawh hna. CDF-Mindat le YDF kutsih rianttuan ding in hnatlaknak an ngeihmi cathanh cu CDF-Mindat le YDF nih hmun khat ah nihin zaanlei ah an chuah tti hna. The Chin Journal\nMyanmar Meithal keng Film Star Htar Htet Htet-in A pa sunnak ca a ngan mi hi sumawk a va har ve aw →\n← Zeiruangah PDF Minung Sawmnga Renglo Voikhat Ah Ralhrang Nih An Tlaih Khawh Hna


Kan Unau Mizoram Zong Coronavirus Thawngpang Nih A Phomh Ve Cang! – Chin 11 News\nKan Unau Mizoram Zong Coronavirus Thawngpang Nih A Phomh Ve Cang!\nKan Unau Mizoram zong Coronavirus thawngpang nih thinphang ngaingai in a chiah. Biachokvai tam tuk ruangah theihnak a tlawm deuhmi cu an thin a phang tuk. Anmah mizo tampi zong nih hi bantuk hi an rem lo ngai hna!\nTuzing ah khan zingka te bakin buh cawk dingah an chuak hna! A cheu cu a hakkau tukmi an um fawn. Midang nih an tin lo zongah kanmah chungkhar nih kan neih cun a za ko ti i tam tuk a cawmi hna an um. Line an dir ruangah Traffic hna jam dih cang!\nHi ti thinphang i an um lioah Tahan Mizo pawl nih an rak hnemh hna. Ti hin an rak ttial “Tulio rai a tlungmi ruangah Facang kongah Mizoram mipi caah thinphan awk a um lo. Facang kongah nan buai sual asi zongah Tahan Mizo Thalai Pawl nih ttuanvo kan lak ko lai.” tiah an rak ti hna. Mizo mipi cu hi nihhin a hnemh ngai hna.


Germany Raltuk nak Vanlawng Pahnih an cawnnak ah an i pah sual i – CHIN IDOL\nGermany Raltuk nak Vanlawng Pahnih an cawnnak ah an i pah sual i\nPosted on June 25, 2019 Author chinidol.com\tComment(0)\nGermany ram Thlanglei Germany tamtuk nak vanlawng Euro finghter pahnih cu an zuan lio an I pah sual I vanlawng caah a mawngtu minung (4) an thi tiah an ram runvennak bawi pakhat nih chim.\nA dang minung pakhat cu a zaung manh.June/24/19 ni ah raldohnak vanlawng pathum cu cawn dingin an zuan minute(20) a rauh hnuah pahnih an I pah sual I a thi mi an um tiah ram runvennak bawi Asula Bundalian nih chim.\nvanlawng pahnih an I pah hnu laythi pahnih hman in a zuan mi a pathumnak vanlawng mawngtu pa a vawlei a ttum lio an hmuh nak Kong zong a chim chih.\nMah raltuk nak vanlawng a thlak hmun hi Jabel khua pawng ah si I a thlak nak hmun cu zapi kal lo ding in an kham .\nEuro fighter raltuknak vanlawng hi British/ Italy/ Spain le Germany ram hna nih hmun khat ah I bawm in an sarchuah mi si.2003 kum in tamtuk nak vanlawng cu 550 an sarchuah cang I mah tamtuk nak vanlawng man hi pakhat ah American dollars ( tan-200) si.\nLalsawng a lak pah ah a ttap mi sayamah nu kong tawi\nLaksawng an pek I a ttap.a mitthli thlak cu zei ruangah 2004 kum in a tuni tiang kum15 Chung Pakokku peng Thiri khua sianginn ah caachim sayamah a tuan.2004 kum ah hin tanghra a awng I a huam bik mi hi cachimh sayamah tuan hi si. College a kai pah inn hngakchia pawl cu pumpek […]\nPakistan ralkap pensen a la cang mi minung pa(3) nih an ram runven nak caah a biapi tuk mi thil cu\nPakistan ram ah ramdang mungiathlai phu hna sin ah an ram nih a thilthup(an thuhnawhmi) in an tuah mi a chim tu hna Pensen LA cangmi Bohmucho pakhat le Sii lei thiam mi pa hna cu Thihdan an pek hna I a dang Bocho Kyi pakhat cu thih hlan lo thongtlak ding in tiah biachah […]\nMalaysia ram ah nu pakhat cu a vapa a lungthin vaivuan sual lai ti a phan caah a pahnih nak nupi cu a mah nih a kawl piak.mah thawngpang cu social media ah a hun lar tak tak.A nupi min cu Khuzatul Atiqah si i nau a pawi tikah ka vapa nih ka duh ning […]\nMizo ram um Lai kan unau pawl nih Paletwa ralzam caah Inn kip ah bawmhhalnak an hal lai\nSianginn thawhbur caah Phanat Tthit in tangka kawl mi Ttafar hna pahnih


August Thla A Chuak Mi Na Si Ah Cun Rak Re;l Ve Hrimhrim , Nai Chir Lai lo – FIAKFAIROCK\nAugust Thla A Chuak Mi Na Si Ah Cun Rak Re;l Ve Hrimhrim , Nai Chir Lai lo\nAugust thla ah a chuak mi hi an thinlung a tha khun ti a si i hawikomh zong an thiam caah mi nih tleihchan khun mi an si duh ngai ti a si .zeithil an tuah poah ah an ral a tha i hlawh tlin nak an hmuh kho ngai fawn . an hawi kom nih thil tha an hmuh ton tik ah a lomhpiak zia zong an thiam i mi sunlawih an thiam ti a si .\nmicung ah thil an siang ngai , nain an mah caah thil tha cu an thei ngai fawn ti a si . a thli tein an thinlung chung ah an rak i uah duh ngai nain mi nih theih khawh awk tiang cun an langhter lem lo ti a si fawn .khua cawlcangh nak le biak nak lei ah an i hmang ngai i thlacam a fel ngai mi an si duh ngai fawn ti a si .\nmicung ah that lo nak tuah an i sum ngai nain an cung i a si lo ning in a rak ti tu cu fak lak in lehrulh an hamng ti a si .an thin hun a fawi caah khua ruat hmasa lo in thil tuah colh an hmang ve tawn fawn .an thinlung a thawng i sipuaizi lei ah an thangcho cak ngai ti a si . an duhdawt mi cung ah mi an control huam i an thikthu a chia duh ngai fawn.\nan mah bia cu an duh ngai i nawlngei tu si an i cuh duh ngai fawn .music le hla lei an uar i a hlei in rock lei si lo in duhsah tein sak mi hla feeling ngai in ngeih mi phun khi an uar duh khun ti a si .an mah bia pin cun an lung a thawng ngai nain hawile kom duh nak zulh cu an i zalh ah cun an thiam taktak hoi .\nan thluak a tha i a liam cia mi can ah acang mi thil zong chikhat te an i ruat i an theih khawh colh than peng ti a si .an darling le cung ah ven an hmang tuk i an zumh tlak ve caah zumh a tlak lo mi he cun an um ti kho lo i cu bantuk minung cung ah cun\nan thin an i sum kho lo i zohdawh lo tiang zong in an cawlcang ngam ti a si fawn tih cu an nung pah ve ko .\nmidang cung ah ruahnak cheuh an thiam taktak fawn ti a si . August thla chuak mi na si ah cun na ziaza he ai keih maw rak check ve . na hawi le august thla chuak mi zong kha hi kan tial mi he hin an ziaza ai keih maw rak tuak ve tuah .vawlei cung sport lei ah a min thang mi August thla a chuak mi lak ah minung pahnih kan rak langhter chih lai .\nVirgin Hnuk Le Virgin A Si Ti Lomi Hnuk Hi Zei Dah An I Dannak A Si Timi Kan Van Zoh Lai\nZaangfak Tuk Ai E : Motor Pah A Tong Ko Nain Siizung Ah Tlik Pi Um Loin Thah Tiang A Tong Mi Ngakchia\nA Biapi Taktak : Tuah Dih Hnu Ah Nu Nih Tuah Dingmi Le Tuah Lo Dingmi Thil 6\nTuah Dih Hnu Ah Nu Nih Chim Lo Bak Ding A Simi Bia 5


Kayne West nih Trump kong a chim mi nih US a hninh ngai\nTu lio thawngpang alar ngai mi le lih chimnak tiah mi tampi nih an ti piak mi. US president si a tim ve mi lakah pakhat, thawngpang a ka ttial tuk lo mi cu Kayne West a si. Bia le hla a tam lio a si. Politic a si caah a phung a si ko\nNick Cannon’s podcast ah Kayne West si a timnak ruangh bik du Donald Trump bawmhnak ding caah, Democrat minak pawl nih Joe Biden an vote lo nak ding caah tiah a zum mi tampi an um. Mah kongah hin Democrat le Republican lei zong nih bia le hla a tam ngai\nNick Cannon’s podcast, Cannon’s Class interview ah bia hle hla a lar ngai mi cu, Joe Biden le Donald Trump karlakah buainak sertu ding in President si a tim mi na si?\nKayne West – A hopoah nih tangka an hmuh nak ding caah tangka hmang in an ka cawk bal lo. Trump nak in tangka ka ngei tam deuh\nCannon – Tu lio bia le hla a tam ngai mi cu, ngang hi President Trump, President a si tthan khawh nak ding caah Biden caah buainak a sertu caah republican pawl nih nangmah an nih hmang\nKayne West – Kum 4 a ra ding mi kongah hin mi kip nih kan duh mi cu US hi i thleng cik cek seh ti cu kan duh dih, President Trump caah a dirpi ka si lo. Keimah lam pi onhnak ding caah a dirmi ka si tiah a chim\nKayne west nih a chim mi, mi tampi nih bia halnak an tuah lengmang mi kongah, Forber nih Trump tangka ngei mi cu $2.1billion hrawng a si lio ah Kayne West $1.3 billion hrawng a si\nKayne West nih Trump a dirpi ruangah le White House ah a um tuk ning zoh tikah Trump cu a dirpi ngai ti cu fiangtein thei a si, natein mah bantuk in President si ve ding in timtuahnak a ngei mi hi president si a tim tak tak lo, natein thil pakhat khat cu a um lai tiah mi tampi nih an zum ning a si\nApril ah Kayne West nih a chim mi cu, Forbes nih ka tangak ngei mi alangter mi cu atlawm tuk, $3billion hrawng a ngei mi ka si, Virginia lei ah Kayne West ballot thatein an zoh lio a si, Arizona, Kentucky, Mississippi, New Hampshire, North Dakota & Rhode Island thatein President a file khaw. Credit- RTK\nBe the first to comment on "Kayne West nih Trump kong a chim mi nih US a hninh ngai"


President Trump Nih Taliban Hruaitu Pawl A Chawnh Hna – Chin 11 News\nPresident Trump Nih Taliban Hruaitu Pawl A Chawnh Hna\nPresident Trump nih nizan White House ah hmuhtonnak an ngeih lio ah khan mipi sinah thawngthanh nak pakhat a tuah hna i a chim mi cu Afghan Taliban an hruaitu a si mi pawl he chawnh biak nak tha tein kan ngei i kan biachim mi a tluangtlam ngai, bia tha in kan i chawnbia kho pinah daihnak sersiam dingin bia kan i ruah kho tiah a chim.\nUSA le Afghan hi kum 18 hnuah a tubantuk in Peace deal, daihnak hnathlak nak sersiam ding ah an i chawnhbiak khawh hi a si. Hi daihnak minthut hnatlak nak hi USA president thim nak chung ah zeihmanh buaibai nak a um nak hnga lo ding le Afghanistan ah a um mi US ralkap pawl daitein US ah an rak kir than khawh nak hnga ding caah a si tiah President Trump nih cun a chim.\nPresident Trump nih a chim ning ah cun “nizan ah khan Taliban an hruaitu he biaruah nak kan ngei, kan biaruah mi a tha i ka duhnak tuahpiak ding in lungtlin nak zong a ngei” tiah White House thawngzamh hna sinah President Trump nih cun a chim hi a si.\nCun a chim rih mi cu “Taliban pawl zong nihhin daihnak tuah in minthut hi an duh mi a si ko i kan nih zong nih cu daihnak minthut cu kan duh ve mi a si ko caah a tu cu kan i timh mi a donghnak minthut nak zong kan phan cang tiah President Trump nih cun a chim hi a si.


Thawngtha Cu Zeidah Asi? - A VEL IN KHAMH KAN SI\nI Korin 15:3-5\nKa rak hmuhmi kha nannih kan pek chin hna i cucu a biapi ngaingaimi a si. Cucu zeidah a si tiah, Cathiang chungah a rak i ṭial bang khan Khrih cu kan sualnak caah a thi; * 4cun Cathiang chung ṭhiamṭhiam ah a ṭial rih bantukin, an vui i ni thumnak ni ah thawhter a si; * 5cun Peter sinah khan a lang i lamkaltu hleihnih an dihlak sinah khan a lang fawn,\nJack Graham nih “Thawngtha hi Zeidah Asi” tiah tlangtar in Pathian bia a tial. Hi biahalnak hi nihin kan chanah a lar ngaimi biahalnak ah a cang. Jack Graham nih hi biahalnak an hal fate, “Thawngtha cu Jesuh Khrih Asi,” tiah ka leh tawn hna ati.\nFian khawhnak ding caah: Buddha biaknak cawnpiaknak phung chungin an pathian, Buddha (Gaudama) kan hlawnh zongah, an biaknak phunghram nih an biaknak a hruai khawh rih. Islam biaknak in Muhammad kan hlawnh zongah, an biaknak phung cu a mahning tein a nung kho thiamthiam. Sinain, Khrihfa chungin Jesuh kan hlawnh ahcun, Biaknak phung dang a um ti lo, a dih. Zeicahtiah, Khrihfa zumhnak cu phunghram asi lo, Jesuh Pumpak chung tu-ah a um.\nKhrihfa biaknak muru cu, phunghram zong asi lo, zulhphung zong asi lo I khrihfabu zong asi lo. Khrihfa phung kan timi cu, JESUH bak asi. Cu Jesuh cu Thawngtha kan timi cu a si. Cucaah Thawngtha cu Zeidah a si timi biahalnak lehnak caah, phungphai tampi in fianter len a hau lo, vawlei fimthiamnak in hrilhfiah zong a hau lo. Zeicahtiah Thawngtha cu Khrih pumpak kha a si caah asi.\nCucaah zulhding timi phunghram ning in va nun khawh naa zuam tawnmi kha ngol cang. Cunakcun, na Chungah Khrih nunter law a mah lam hruaining tuin nung deuh. Na kekar kip kha amah hruainak nawl pe. Na nunnak muru ah Khrih a dir tikah, amah nih na khuaruah ning, na thutdir ning le na cawlcanh ning vialte an thlen dih lai I na hmuh bal lo mi le vawlei nih pek khawh lo mi lawmhnak taktak kha an pek lai.


Moenyein ah USDP party upa le inn 100 uktu Dalan meithal in an kah i a thi – Vaurawng\nMoenyein ah USDP party upa le inn 100 uktu Dalan meithal in an kah i a thi\nJuly 10, 2021 vaurawng.com NEWS 0\nKachin ram Moenyein ah USDP party tuanvo ngeitu zong a si i inn 100 uktu Dalan U Ye Khe cu July 10, 12:40 hrawng ah aho si hngalh lo mi hna nih meithal in an kah i a thi.\nU Ye Khe nih cycle a mawngh. A hnu lei ah minung pakhat ai phirh ve. Cycle cung in an kal lio ah an hnulei in an kah hna i a hnulei ai phirh mi pa cu a baan ai hliam. U Ye Khe cu a hnak chung ah kuan a lut i a thi colh, tiah khua mi nih an chim.\nU Ye Khe hi USDP party tuanvo ngeitu lutlai lei deuh minung a si pin ah inn 100 uktu a si fawn i Ralhrang sin ah thawng petu Dalan a si an ti ca ah an kah mi a si, tiah khua mi hna nih an chim.\n“Kachin ram Moenyein myone Hupin USDP party tuanvo ngeitu up le inn 100 uktu U Ye Khe cu aho si hngalh lo mi hriamtlai hna nih meithal in an kah i July 10, 12:40 hrawng ah a thi,” tiah Hupin USDP nih an thanh.\nKalaymyo ah Covid-19 lunghrinhmi 33 an thi than\nMatupi ah Covid-19 mizaw 18 an hmuh


Thailand ram ah Kawlram mi Pakhat Inn dot 4nk In a Zuang i Ai That , A Ruang An theih Tik ah Ngaihchia Tuk A rak Si ee – CHINLAND TODAY NEWS\nMay 3, 2021 admin Asia News 0\nThailand ram Prakan ah Company i rian tuan liomi kawlram mi pakhat cu covid -19 in an zumh caah khawika hmunhmanh kal lo ding(chuak lo ding)in a umnak Room chungah cun kharkhumh a si i May ni 1 ah cun a umnak inn dot 4 cungin a tla i a thi tiah VOA nih cun a van chim. An Company i rian tuanmi cu minung 5000 hrawng an umnak a si.\nCu lakah cun covid -19 in a zawmi hi minung 5 hmuh an si i cu minung 5 he ai neihniam mi pawl cu an van dawi hna i minung 200 hrawng hi cu covid -19 in a zaw kho dirhmunah um an si.Cu caah an umnak Room cioah chuak lo dingin kharkhumh an si hna. Cu lakah cun kawlram mi zong an i tel ve hna i pakhat tu nih hin a umnak Room inn dot 4 in a tla i a thi tiah theih a si.\nRuak a buai pi tu U Min Oo nih cun company ah hin riantuan tu hi minung 5000 hrawng an um. An lakah hin covid -19 zawtnak a ngeimi hi minung 5 an si i kan hnu zarh ah khan an rak hmuh hna. Mi pa 5 cu a tak sa cu dai cang nain minung 200 tu cu kharkhumh an si. An za ten an umnak Room cioah kharkhumh an si i lengchuah an senh hna lo.\nCu bantuk in kharkhumh an si tikah a thinlung baa caah tu bantuk in inn dot 4 in a zuannak hi a si ko lai tiah a buaipi tu pa nih cun a chim. Thailand ram zongah covid-19 zawtnak hi a karh ngaingai i tu hnuah a karh chinchin lonak hnga tiah an stick ngaingai hna. Covid-19 zawtnak he pehpar in phung thar zong an tuahmi le an siammi a tam ngaingai tiah theih a si. Credit :Vapual Auaw\nCovid In A dam Mi Pitar Nih Doctor pa A Kuh i A mitthli he A Chim mi Bia nih Mipi Thinlung A tonghtuk Hringhran


Sui Hlawn Rem Nih Christmas Hla Thar A Sak Mi Cu A Mak Ko. – Kawltu Team\nSui Hlawn Rem Nih Christmas Hla Thar A Sak Mi Cu A Mak Ko.\nKan Lai hlasakthiam ngaingai simi nungak Sui Hlawn Rem nih Christmas hla “Remdaihnak phurtu” timi hla a sak mi cu a mak law law. A thiam kho taktak si. A video siseh zoh a nuam taktak fawn. Mah ti hin Christmas hla thar a saknak kong he pehtlaiin a chim, “Christmas hla thar rak ngai ve u, nan inn chungkhar cio ah kan Bawipa Jesuh nih a chuahpi mi daihnak le hnangamhnak cu tlung ko seh. Merry Christmas.” tiah a chim. A tang bak ah a video a um lai.\nVideo Credit : Sui Hlawn Rem\nKan theih cio cang bantuk in Christmas zong kan naih chin lengmang cang. White House zong ah a tu hi timhlamhnak an neih cuahmah lio asi. White House dawh pi zong Christmas Tree phun phun he an ttramh cuahmah cang. Tunai deuh te khan Trump nupi First Lady Melania Trump nih video dawh taktak mi a van langhter. A pui law law khi si. A tang bak ah a video zoh khawh a si lai.\nVideo Credit : First Lady Melania Trump\n(Mah capar hi van rel chap) Uar um kho taktak si. Trump nih Khrihfa a si nak a langhter than cang. Kan Bible ahcun “na ral kha va daw” timi bia a um. Cu bantuk cun Laimi nih kan uar ngaingai mi Trump nih a tu dirhmun ah a ral bik simi Joe Biden cung ah hi bia hi a chim i, Khrihfa a sinak a langhter. Tunai deuh kan van post cang bantuk khan Biden cu fak ngai in aa hliam. Trump nih aa hliam ti a theih bak in mah ti hin Trump nih a wish, “Get well soon.” tiah a dam zau khawhnak ding ah a wish. A tu dirhmun ahcun Trump caah Biden hi a ral bik a si.Asinain Trump nih hin Biden hi pumpak in a hua taktak lo timi hmuh khawh a si. Khrihfa a si bantuk in a lungput zong a tha ngaingai.\n(Joe Biden aa hliam nak kong kha a si) Joe Biden cu zahan ah khan Lente a celh nak ah fak in in aa hliam. A poi bak ko, upa lei a si cang caah zaangfak ngaingai khi asi. A tu Biden hi kum 78 bak a si cang. Cu lio ah zahan ah khan lentecelh nak ah aa hliam. A hliam nak hi a ke (ankle) ah a si. Sunday zaanlei ah khan Orthopedist sin ah check-up tuah dingin a kal i. Doctor te nih zohfel nak an nei lai.\n(Mah capar hi van rel chap) Trump caah thawngpang chia tak tak Pennsylvania lei in a chuak. Pennsylvania i court a sangbikmi nih Trump le a team pawl nih tazacuainak an tuahmi mail in tlakmi vote 2.5 million thihternak cun an hlawnh piak diam. Pennsylvania Supreme Court nih cun tuni khan (US Saturday) ah court hme deuh nih order a tuahmi cu a cohlang lo.\n(Mah capar hi van rel chap) US Citizenshp kong ah theih herh ngaimi :Citizen phitnak man le biahalnak pawl a thlen than lai lo: USCIS nih December 1 thawkin US rammi sinak (citizenship) camipuai phitnak an thlen lai timi kha an thlen than lai lo. Pemnak lei NGO pawl nih thlennak nan tuah ding hi a ding lo ( unfair) tiin tazacuainak an tuah caah atu bantukin an ngol thannak asi. Biaceihnak zung nih a ding ko tiin bia a khiah lo chung cu a thlen dingmi phung le lam vialte a takin tuah chuah lo ding in a um cang.\nUSCIS nih biakhiahnak cu ni 60 chungah ceihpiak than dingin nawlnak tuahnak caan a ngei. USCIS cu mah tik ah cun President thimmi Joe Biden uknak tangah a um cang lai. President Trump nih fimthiamnak a ngeimi pemnak lawng on i a dang pemnak paohpoah kham dingin a zuam. Cucaah President Biden nih zung rian a thawk tikah thlennak pawl kongah zei a cang lai ti cu ka thei lo.\nHi thlennak pawl hi a ngol cang: USCIS nih citizen phitnak N400 ah a man U$ 1170 tiang kai an rak duh. Nain atu cu biaceihnak zung nih a man cu U$ 725 ah um rih ko seh, biaceihnak zung nih na kai kho a ti hlan paoh cu mah zat lawngin a man um ding. USCIS nih biahalnak pawl cu thlen in har deuh in tuah a duh. Biahalnak pawl 128 tiang zoh dingin a um lai a ti. Mah chungah khan biahalnak pawl 20 hal ding ti asi. Biahalnak 20 chungah a tlawmbik 12 na hmaan hrim a herh. Nain atu ahcun biaceihnak zung nih camipuai kong cu biaceihnak zung nih a ding ko tiin a ti hlan paoh cu nan thlen kho lo a ti. Cucaah citizen camipuai phitnak ah biahalnak pawl cu 100 kha a si rih ko lai. Biaceihnak zung nih zulh phung thlen asi a ti hlan chung paoh cu foodstamp/Medicaid hman in phaisa lak lo dingin nawlnak tuah khawh zong asi rih ko lai. (Becky Nelson nih mirangca in a tialmi ka lehmi asi. Becky Nelson cungah ka lawm)\nSource: Salai ZT Lian\n← Breaking News ! Arizona Ah Hearing An Nei Cuahmah Lio Asi.\nTuzaan Hakha Sweet December Caan an Hmannak cu Zoh a Nuam Kho Tak Tak (VIDEO). →


CDF-Kanpetlet Nih Cathanh An Chuah - News and Media\nCDM tuah in hriamnam tling he kan sin ah aa fon mi SAC ralkap le palek cu tangka sing 60 (Ks.6,000,000) pek an si lai pin ah a himnak hmun ah kan chiah hna lai, tiah CDF-Kanpetlet nih cathanh an chuah. Rel chap – CNA Lance Corporal Andrew fapa Van Cung Bik tlangrai in a nunnak liam. CNA i Lance Corporal Andrew (Mara) le Pi Hawi Khin (Khumi) hna i an fahniang.\nPa Van Cung Bik (Van Cho Bie) thla 5 cu tlangrai in nihin October 14 zinglei ah a nunnak liam. Apa hi ralram ah a um lio a si i nufarual hi Camp ah an um ngam ti lo ruang ah Mizoram ah an um. Pherh inn tangte ah harsa ngai in an um lio ah an fapa cu a nunnak a liam. Chungkhar zawnruahnak he bulhnak pe cio ding in kan sawm hna,” tiah Olivia Nu Cinzah nih.\nA facebook cahmai ah a langhter. TPAC tawlrelnak in Thantlang ralzaam tangka le facang bawmhnak pek. October 14| Thantlang Placement Affairs Committee (TPAC) tawlrelnak in ramchung ramleng bawmhnak cu Thantlang ralzaam cheukhat hna sin ah tangka le facang an pek hna, tiah kan theih. Thantlang peng khuate i aa dor mi minung 500 tluk sin ah.\nMinung pakhat ah MMK 30,000 cio. TPAC nih bawmhnak kan pek hna. Naupawi, pumtlinglo le kum nga tang ngakchia hna hi a hlei in bawmhchanh an si,” tiah TPAC nih an thanh. Cun, Bual peng le Vailam tlang khua kip ah ralzaam hna caah tiin, khua khat ah facang tun 5 cio si. Crd – THT


Chokhlei: A Voikhatnak YCCF-International le Chin Progressive Ai-awh in Chimnak Nawl Ngeitu He Biaruahnak\nA Voikhatnak YCCF-International le Chin Progressive Ai-awh in Chimnak Nawl Ngeitu He Biaruahnak\n1. Thimnak ah tei ulaw, ahmasa bik Chinland caah tuah dingmi pathum in kan chim kho law kan duh ko.\nNTK: Pakhatnak ah, Chin mipi ei-in kawlnak le pursum leilawnnak ca i a biapi tukmi mawttaw lamzin hi Chinland le Kawlram karlak, Chinland le India (Bangladesh) karlak le Chinland sung hmun kipah tu hnakih ttha in tuah kan timh (Lamzin laih tikah mipi thazaang le phaisa a lakin hman a si hrimhrim lai lo i lamzin laihnak in phaisa tampi cu a ttuantu mipi sinah a lut sawn lai). Pahnihnak ah, mipi ei-in kawlnak phunphun, eg, mithan [sia] farming and poultry farming etc., hrangah loan pek a si lai (kan theihnak ah tu hlan loan an pek tikah, Bank rianttuan hna nih loan lak tikih i ralrin ttulmi hna a latu sinah tthaten an chimh zuam lo caah, a latu pawl i ralring thiam loin phaisa an hman dih i an hlawk phah lo hlei ah an inn le lo tiang an hloh pah. Mah bantuk um ti lo dingin kan tuah a hau). Pathumnak ah, kan Chinland sungah sumsaw tampi lut khawh dingin kan ram chungah Cement factory, Corn factory, Wine factory etc., hi raw materials tam ngai a um ca-ah din zamrang a si lai (Hi factories in kan mipi le cathiam pawl ca ah rianttuannak tam ngai a chuah khawh kan zumh).\n2. Bianak lei rianttuan mile ramleng bawmhnak alatu cu election law ningin cun thimnak ah luh ngah lo ti a si caah, CPP ai-awh in chimnak nawl ngeitu Pu NTK hi thimnak ah candidate pakhat si dingin na qualify lai maw?\nNTK: Ramleng bawmhnak alatu le biaknak lei rianttuan cu election ah tel khawh a si lo timi hi a dik. Hmansehlaw, mah bantuk ngahtu clergyman nih election ih tel ve a timh ni in ramleng bawmhnak a ngah ti lo ahcun a ca ah election ah a tel khawh (Government servant dirhmun he an i lo).\n3. President nih Chief Minister pek ding hi Laimi chungin a si kho lai na ruat maw? Laimi nih a ngah lo sual ah tah, party pakhat sinak in complain tuah awk hna a ttha maw?\nNTK: President nih Chief Minister a pek dingmi hi Laimi sungin a si kan zumh. Asilo zongah Chin party pakhat sinak in complain tuah khawh a si i kan tuah fawn lai.\n4. Ethnic ceasefire le non-ceasefire kongkau ah zeitin solve nan duh? Solve nan i tim maw?\nNTK: Ethnic ceasefire le non-ceasefire kong ah, CPP nih mah kong hi ceih a um rih lo caah, keimah bulpak hmuhdan lawng chim ka duh: Mah kong hi ralkap cozah kut ih um a si ko nain tlangpar mi kan dihlak nih kanmah le State cio ah daihnak a um hi kan duh dih ka zumh. Asinain daihnak le remnak kan duh ti ruangah nunnak tampi liam in rianttuanpawl tumtahmi ngah lo ding tiangin remnak le daihnak tuah kan timh ahcun kan palh lai tiin ka ruah. Chin State Government hi Chin party in a hmuh khawh lawngah meithal he rianttuantu kan unau hna he bia ttha tein thuttha ceih khawh a si lai. Zeicahtiah kan ram tthatnak duh vevetu kan si. Cucaah, Chin mipi zong nih Chinland ah Chin party nih cozah dinh khawh dingin thapek an thiam a biapi ngaingai. Phunhnam dang hruaimi cozah a dir ahcun an kal tum ning cu kan hngalh cia bantuk a si ko (State Government ah automatically in Ralkap MLA (6) an um lai na te in majority MLA (18) cu Laimi kan si lai caah mah bantuk policy kong zongah thu ngei kho kan si te ko lai).\n5. Phunghram remh ding si sehlaw, zeibantuk zawn bik dah remh nan duh?\nNTK: Phunghram remh ding si sehlaw, a hmaisa bikah Seven Ethnic States i thu-ngeihnak (self-determination) hi tu hnak in sang ngai si kho dingin remh kan duh. We are determined to work toward getting greater autonomy in the Seven Ethnic states.\n6. Tlangholh le Airport tuah ding and airport caah, zeidah timhlamhmi plan nan ngeih?\nNTK: Tlangholh caah "mah holh hi siseh" tiin bia final relmi kan ngei rih lo. Kawlram chungih um phunhnam dang, Shan, Kachin, Burmese tbk., nih kan Laiholh le ca cawn ve dingin Central Parliaments tiangin nawr kan timh caah, hnamdang pawl zir khawh dingin holh pakhat cu Chinland in kan tuah a hau lai tiin kan ruah…. Airport hi kan zapi herh tukmi a si caah a remnak bik hmun khui hmun paoh ah a rannak bikin tuah si dingin kan zuam lai. Cun, Chinland chungah factory a lian deuhmi ngei khawh ding, cun mawttaw lamzin zong ttha le kau ngaiin kan tuah a hau. Tu bantuk cun a si kho lo. Bianabia ah, kan hnulei ah Lungpi ah cement factory [mirang vawlei sehzung] dinh an timh tikah factory ca ih a herhmi machines phur kho dingin mawttaw lamzin a fate tuk ti a si.\n7. Chinram caah nan ttuan hmasa bik dingmi project (zeidah a si ti cu ka thei rih lo) cu kum zei ziat chungah tlinh khawh dingin dah timhnak nan ngei.\nNTK: Chinram caah kan ttuan hmasa bik ding projects cu kum 5 chung i tlinh khawh ding le kum 10, 15 lai i tlinh khawh ding tiin short-term and long-term projects an um.\n8. Mah le miphun cio nih mah le ca cio cu subject pakhat i cawn awkah nan ngeih tuah khawh hnga maw?\nNTK: Mah miphun cio nih mah le ca cio cu subject pakhat i cawn awkah ngaihtuah khawh a si ko lai. Asinain primary level tiang lawng in si sehlaw, Laimi dihlak ih kan approve mi holh pakhat belte Laimi kan dihlak in high school in college tiang cawn khawh si sehlaw a ttha hnga tiin kan ruah.\n9. Kan ram i high school paoh khi free in tuah khawh nan i tiim hnga maw?\nNTK: Kan ram i high school paoh khi education promote nak caah free in tuah khawh kan zuam lai.\n10. Sianghngakchia pawl caah tah student loan tibantuk nan serpiak khawh hnga maw?\nNTK: Sianghngakchia pawl caah students loan hi biapi ngai ah kan ruah i pek khawh zong kan zuam lai.\n11. Thiamsang pawl ca ah further study program nan ngeihtuah piak khawh hna hnga maw?\nNTK: Thiamsang pawl caah further study kan ngeihtuahpiak lai. Bianabia ah state scholar in ramdang kal khomi Laimi cathiam an um ahcun Burma rampi nih special consideration pek dingah central cozah zongah kan chimh lai. State cozah nih sianghngakchia bawmhnak phaisa scholarship zong pek khawh kan zuam lai.\n12. Kan ram i rian a tlawm tuk ruangah ramdang i a chuak lengmangmi kan miphun pawl hi kham nan i tim maw? Nan i timh si cun zeitindah nan kham hna lai? Zeibantuk rian dah nan serpiak hna lai? Kan ram chung i a um bal lomi business pawl nan tuah lai maw? (Bianabia ah Insurance, Eco-tourism, tbk).\nNTK: Ramdang i a chuak lengmangmi kan miphun pawl hi kham kan tim ko. Kham khawh ding cun a cunglei i cement factory ti bantuk khi cathiammi le mipi menmen ca zongah rian an hmuh khawhnak dingah a bawmtu a si ko lai. Cun, kan ram i a um bal lomi insurance le eco-tourism tbk., zong kan theih khawh chungin kan ram income le job create nak dingah kan tuah lai. Job create lawng si loin rianttuantu nih an hlawh (salary/pay) cu an ei-in le family caah nunnak tlak si dingin kan zoh lai. Cutiin kan tuah khawh lawngah ramleng i a chuakmi hi kan khamh khawh lai tiah kan zumh….. A pawi tukmi cu kan mino cathiam ramdang an phanh dih (brain drain) ding hi a si. Cucaah mah kong hi kan theih khawh chungin kan ngeihtuah lai.\nCa thlahtu : Heito ... A caan... 4:23 AM\nLabels: Biahalnak le Lehnak\nLAITLANG KHUALIPI ZUNG LAITLANG AH UM AWK HNATLAKN...\nA Voikhatnak YCCF-International le Chin Progressiv...


KHRIHFA HLOH A TIM TU INDIA COZAH – Chin 11 News\nKHRIHFA HLOH A TIM TU INDIA COZAH\nPosted By: Lian Chin July 12, 2020\nIndia cozah nih nihin ni tiangin Khrihfa le biak nak dang pawl cu a ra lai mi December 31, 2021 ah kan hloh dih cang lai tiah, a rak chim. cucu a taktak in an tuan colh i, Bible siangin tampi an kharter cang hna i, siangin hmun tam tampi ah cun hitihin an tar, Jesuh hmanthlak an suai i Khawchia tiah min an bunh i an tar.\nKhrihfa Bible le hlabu an biaknak he a pehtlai mi vialte cu, kan khangh dih lai an ti. RSS hruaitu pa nih cun khrihfa mi siizung i an i piah tikah thih si nan chunh hna lai tiah a ti. RSS hruaitu tampi nih an chim mi cu Rawldawr i rawl an ei ah cun an ei mi ti le rawl ah thihsii nan paih lai tiah an chim. the time of india ah an chuah.\nPop a si lo ah Bishop a that kho tu cu phaisa tingza 1,00000 pek ding, cun biaknak lei hruaitu ti bantuk a that kho tu cu ting sawmnga pek ding ti ah the time of india ah an chuah. Cun khrihfa poh cu Barcode pek viar ding an si lai i, cu number pek a duh lo mi cu thil cawk le thilzuar ngah hna hlah seh an ti.\nState zeimawzat le ramchung mi tlawmpal hi khirhfa an si i, an lung a fak an ngaih a chia, an ttih chin lengmang hna. A luan cia mi kum 8 hrawng khan State zei mawzat cu an hrem hna an thah hna i, harsa tuk in an rak tuah cang hna. A tu cu hloh i um ter ti lo ding in BJP hruaimi cozah nih hiti hin phungthar an siam. zumtu caah tih a nung i a him lo bik pawl ram ah an thim cang.


Minthang Shwe Htoo Le Mintami Shwe Mone Yati Hna Cu An Kar Lak Ah Buai Nak Um Ca Ah An, – Chintanbo\nHlasak thiam minthang Shwe Htoo le lemcangthiam mintami Shwe Mone Yati hna cu a luancia kum ah aa tthium mi an si. An i tthiumnak can cu a rau ngai cang nain fa an ngei rih lo. Pahnih in zalong tein le nuamtein innchungkhar caah rian a tuan mi zong an si.\nAn mah nupa hna hi mipi sin an langh lo nak zong a sau ngaingai cang.A tutan ah ruah lo piin mipi sin ah an hung lang than. An nih nupa hna hi kawlram ah uartu tam pi a ngei mi an si caah zei dah an tuah timi le khoika dah an kal timi hi theih a duh mi an tam ngaingai.\nA luancia ni ah an pahnih in minung sawh bantuk tein Yangon Inya Lake Bank ah an kalnak cu mipi sinah an hung tar tikah a zoh tu an tam taktak. Minung sawh bantuk tein Inya lake ah an pahnih in an thutnak cu mipi sin a hung lar taktak.\nRelchap, Ni 8 chungah kahdohnak voi 5 a chuak, SAC ralkap 60 leng an thi, CNA ralkap 2 an nunnak a liam. Magway ramthen, Gangaw peng le Chin ramkulh Hakha khua karlak lam cung ah Chin National Army (CNA), CDF-Hakha, Hti Lin PDF phufonh hna le Gangaw khua in thazang 200 hrawng he ke in Hakha lei ah a kalmi SAC ralkap karlak ah\nApril 22 in April 30 tiang chungah kahdohnak voi 5 a chuak i SAC ralkap 61 an thi, CNA ralkap 2 nih ram caah an nunak an pek tiah Chin National Front nih May 6 ah a thanh. Magway ramthen, Pakokko khua lei in Chin ramkulh Matupi lei ah tampi he aa rak thawhmi SAC ralkap pawl cu CDF-Mindat le CDF-Matupi nih an rak kah ve hna tiah a cathanh chungah a telh chih. Credit; Salai HC Cungte\nThawngdang Relchap; Christmas Truce : WWI Lio Raltuknak I Christmas Caan Kar Kahdaih Chungnak le Mah cu lio caan ah Carson Siangbawinu cu America in Chin Hills lei a tlun lampi i a hmuhton mi tlawmpal kong. Kan hngalh cio bang vawlei ralpi pakhatnak (World War I – First World War) a thawh lio ah Triple Entente an timi hna France, Russia, Britain le Triple Alliance an timi hna Germany, Austria-Hungary, Ottoman Empire (Turkey) le Italy ram cu Europe ram nichuahnak in nitlak lei ram tiang in le an uk mi colony ram pawl Asia, Pacific Island le Africa ram tiang (28 July 1914 in 11 November 1918 tiang) ral an rak i tu hna.\nHi lio caan i ral an rak i tukdonak thla nga a ti hnu 1914 kum December thla 24 ni (Christmas Eve) le Christmas Ni (Christmas Day) ah British ralkap pawl le German ralkap pawl cu feet 300 tluk aa hlaatnak ah kahcham cawh in, hmun cheukhat ah cun 50 yards (46 metres) hla tluk ah i naih tein hmunhma an laak cio nak hmun in an chuak i Christmas donnak ah an kut an rak i tlai hna, ti si.\nHi lio caan ah Carson Siangbawinu nih Chin Hills (Laitlang) lei a tlun lampi i a hmuhton mi kong a ṭial mi a tang ah ka vun telh chih. Khuasik phanhka 1914 kum ah, Maulmain (Mawlamyine) ah a ummi hna Rev. Davenport te nuva he Chin Hills lei fuh in ka kal ṭhan. Kaa thawh hlante ah, ka khrihfabu (the First Church, Pasadena) mi hna nih thlahnak le thil peknak an ka ngeih.\nPacific lam in kan kal i Yokohama, Kobe, Nagasaki, Shanghai, Manila, Hongkong, Saigon le Singapore ah kan taang pah hna. Ralpi (WW I) a thawhka ah hi lam cu Atlantic lei kalnak in a him deuh tiah ruah a si. Rili laifang kan phanh lio ah wireless in German ral tilawng Emden cu hrawh a si kan theih. Hi ral tilawng cu Pacific rili ah a tlong mi a si i tons thong sawmsarih le thong nga a rit mi British tilawng pil lak in a rak kaptu a si. Zan thum chung meiceu loin kan tli i mah cu thawng theih cu kan thaw a chuak cikcek, cu tilawng cu ṭih ding a um ti lo caah.\nYokohama ah zanriah Dearrings te nupa he kan ei i Miss Converse he lakphakti kan ding ṭi. Kobe ah Thompsons te nupa he chuncaw kan ei, Nagasaki ah Zarhpini ka hmang i Methodist mis-sion ah ka va leng, i Manila kan phak ah German ral tilawng Geier pawng ah kan tilawng aa din. Ahnu ah kan theihmi cu, a titlawh ternak seh a rawk i remh hau hrimhrim a si caah Manila ah remh awk ah aa dinh a si.\nSingapore ah, raltuknak ruang ah, zeitihmenh in tilawng kalumnak thawngpang an kan pe/chim lo, natein Penang ah tlanglawng in kal ding in ruahnak an kan pek i, cu hmun in Rangoon cu rili kam kal rammi hna tilawng in phak khawh a si men lai an kan ti. Singapore in Penang tlawnnak cu a kau ngai mi chanphiau lung cawhnak hmun le khaihriat kung cinnak hmun kaupi lakin kal a si.\nHmun cheukhat cu an i dawh ngaingai hna i kan khualtlawn cu zoh duh hmuh duh awk lawngpi an si ko hna. Penang i Hotel kan i ṭhumhnak zawn in French ral tilawng le Russian ral tilawng tuan deuhte ah German ral tilawng Emden nih pil lak in a kahmi hna tilawng tungtlang pipi a hei lang dih. December 18, 1914 ah Rangoon kan phan i, missionaries hawi nih lawmtein an kan don. Thawng kan theihmi cu kan passport ah benhmi bantuk hmanthlak American Consul sin ah chiah ding a si lai i, cu in Rangoon in chuahnak nawl onh kan si hlan ah Burma chung tlawnnak special passport Police Commissioner sin ah laak ding a si.\nRangoon ah thil cawk le thil tom in ni tampi manh lo ngai in caan ka hmang nain, caan a hung phan i January 6 ah Chin Hills kal ah kaa thawh kho. Khuallam a donghnak caan sau rau zarh hra lam kal kaa thawh hlan ah dam tein ka um i lawmh a um ngai. 1914 kum ral an i tukdo hnu December thla thawk kaa ah Roman Catholic Pope Benedict XV nih an raltukkahnak cu daihter ding in a rak nawl hna i, December 7 ah Europe ram hruaitu upa pawl sin ah “that the guns may fall silent at least upon the night the angels sang” – ‘Vanmi hna nih hla an sak lio zaan tal ah cun meithal kah thawng dai ko seh’ tiah nawlpatnak ca a rak chuah.\nKahdaih chungnak nih aa do mi ral pawl karlak ah tluang tein bia i ruahnak le a hmun mi kahdaihnak a chuahter lai tiah a rak i ruahchan. Natein kap hnih hruaitu upa te nih kahdaihnak tuah ding ah cu ti ngai in lungduhnak an rak ngei lo, ti si. Ram upa le an ralbawi ngan nih kahdaihnak tuah duh lo in an um ko hna nain cun, ral ram hmai i ralkap pawl nih cun Pope i kahdaihnak tuah ding in a forh mi hna cu caan ṭha laak in Christmas nicaan chung kar kahdaihnak cu hmun cheukhat ah an tuah hna, ti si.\nCu lio caan cu khuasik cikling hawra a tomtom in a tlaak lio pi a si. Flanders (Belgium) ram Ypres hmun i raltu German ralkap pawl cu an raltuk lungthawh thazaang peknak ah cu lio i kum 300 ringlo German ram pennak a rak uktu i a donghnak bik a si mi German Emperor le Prussia Sianpahrang pa William II nih Christmas faar thingkung a hei kuat cio mi hna cung ah cun candle an vaan i an kahcham leng hmai ah an chiah hna. Cu tiin December 23 zaan ah ‘A Dai Zaan, A Thiang Zaan (Silent Night, Holy Night)’ timi hla kha an sa hna i,\nkhat telei ral kahchm khor chung um an ral a si mi hna British le French ralkap pawl zong nih an hlasak mi cu theih in anmah holh carols hla in an rak leh/ṭhuanh ve hna. An umnak kahcham chung in cun Merry Christmas an i ti hna ti si. Ral tuknak a thawh hlan ah hin German pawl cu England ram ah rian ṭuan in a ummi an tampi i Mirang holh an thiam mi nih an karlak i pehtlaih chawnhbiaknak a tluanter deuh ngai ti si.\nChristmas a ni a hun phanh lai 24 ni in cun British ralkap bawi hme pawl nih cunglei an bawile nawl peknak um loin an ralkap pawl cu German lei in an kah hna lo ahcun kah ve hna lo ding in nawlpeknak an chuah. Cu nawlpeknak an chuah mi cu a hnu ah “live and let live” tiah hngalh a si. A fiannak in cun “kannih zong nun i annih zong nung ve hna seh” ti a si hnga dah.\nChristmas ni a hung phan i, khat telei kahcham tlar thluan chung um German ralkap pawl cu meithal i ken loin an hung chuak hna i zei hmenh ral serh duhnak an ngeih lo kha an kut zo in an vun langhter mi cu British ralkap pawl nih an hei hmuh ve hna i annih zong kahcham chung in an hun chuak ve hna i an karlak hmun ah i tong in an kut an i tlai, bia an i ruah, an ngeih mi kuak, zu, changreu, kep le luchin tibantuk an i pe an i thleng hna ti si. Hi lio Europe raltuknak hmun (western front) i ral kahdaih chungnak a tuah mi British le German ralkap dihlak ah 100,000 tluk vel hrawng an si lai ti si.\nHmun cheukhat ah cun ralkap an hawile a thi mi hna ruak an laak hna i ṭha tein hmun khat ah vui khawhnak caan an ngei hna. Hmun rawn ah pumpaluih (football) an chuih ṭi hna. Mah cu Christmas caan kar kahdaih chungnak cu hmun cheukhat ah cun Christmas ni zaan tiang an ulh i hmun cheukhat ah cun kum thar tiang a ulh zong an um ti si.\nAsinatein cu kahdaih chungnak tuah le ulh a rak duh lo le a hnatla lo mi zong an rak um ve hna i an karlak ah buainak a chuak mi zong an rak um ve hna ti si. Mah cu kong ah cu lio i German ralkap bu Regiment HQ pakhat ah ralkap thawngpang la le petu (a dispatch runner) ralkap a rak si mi Adolf Hitler zong nih a hna a rak tla lo ngai ve i, British ralkap he a va i tong mi hna German ralkap pawl cu a mawhchiat ngai ve hna ti si.\n“Ral i tukdo lio ah hi bantuk cu um ding a si lo, German miphun sinak nan upat lo,” tiah a rak ti hna, an ti. A hmai kum ah Christmas caan kar chung kahdaihnak cu ralkap cheukhat nih an ti ṭhan nain 1914 bantuk tluk in cun an tam ti lo ti si. An ralbawi ngan nih ralkap pawl raldo duhnak thinlung a zorter hna lai ti an phang i an kham hna. Mah cu in WW1 raltukdonak a dih 1918 kum tiang tuahnak nawl an pe ti hna lo.\nKhah Ram Dawtu Pasaltha Hna Nih Ni Hin Thla Ni 8 Ah An Chim Mi Bia Cu,


Miss Ai Zuam Ding Nungak 30 Cu Hlei Cung I Hman An I Thlak Lio Ah An Dir Nak Hlei Hri A Cat I Faktuk In An Mual A Pho Pin Ah Hliamhma Tuarmi An Um – Onlinenungak\nKan hnu deuh a luan cia mi ah khan a rak lar taktak mi a si. Thailand ram Miss ai zuam tu ding pawl cu December 7 ah khan hmunkhat ah vakti ding in tlang tlun cawlhhmun timi ah an kal hna i, hman i thlak ti nak le video tawi laknak i zeih nak an va nei. An phanh nak cawlhhmun timi cu covid 19 ruangah saupi an rak khar cang mi a si i December 6 lawngah an on than mi hmun a si.\nCu Cawlhmun timi ahcun umnak phunphun tuah a si i hmun remcang kawl in hman an i thla hna Video zong an i zeih pah thluahmah. Cu Cawlhhmun chung i hlei ahcun Miss zuam ding nungak 3o rual pawl cu a tlartlar in an dir hna i tuanvo neitu pawl nih cun hman an thlak hna.\nVideo zong an zeih pah hna. hlei cung i hman an i thlak pah cuahmah lio ah cun, hlei hri an sih mi a cat i an zapi te cun a tang tiva tai can a si mi ah an tla dih. A cheu khat an tap, a cheu an ni a cheu tappah nipah in an um a cheukhat cu lungre thei in an um. An lak i minung pa 3 cu an zualhma deuh i motor an kawh colh i sizung ah an kalpi colh hna.\nCawlhmun cu Thailand ram Mae Tai Township Chiang Mai Districk tlang i a um mi a si i mi pakhat luh man cu Thailand tangka in 30 a si. Cawlhhmun chung i hlei cu minung tam bik ah 25 long kal khawh a si pin ah minung 30 an si fawn cun, hlei cung ah sautuk dirbu in hman an i thlak caah hlei nih a tuar hna loh le a cah mi hi a si tiah tuanvo neitu nih an chim. Culawng siloin Cawlhmun neitu nih cun hlei cu thadeuh in an remh lai tiah a chim i Miss ai zuamtu ding nungak 30 pawl cu lungthin thadam nak ah tangka ting 5 un hlan mi an si. ( DVB )


US Laimi mifir 2 le an hawipa nih kum 13 ngakchia meithal in an kah - THE CHIN EXPRESS\nUS ram Texas state khuasa Laimi 2 le an hawi minak pa nih kum 13 ngakchia damiah an ṭaih i meithal in an kah, tiah Collin County palik nih thawng an thanh.\nBawi Bik, Cung Hup le an hawi minak pa Zenzele Dube nih August 24 ah kum 13 ngakchia cu Melissa khua pawng Covey Lane 300 block ah damiah an ṭaih i an ṭaih khawh lo caah meithal in voi 2 an kah hnu ah an zaam tak.\nPalik nih zarh 1 chung an kawl hna i nizaan ah an tlaih khawh hna.\nPalik nih ngakchia cu a rannak in a hma an reh i a thi an pihter hnu ah sizung ah an kuat. Atu cu sizung in a chuak cang.\nCung Hup, Bawi Bik le Zenzele Dube cu sualnak upadi phun 3:\nHriamnam hmangin damiah ṭaih,\nNgakchia hliamh le\nTimh ciammaam tein mibu in sualnak tuah (gangster phu cawlcanghnak tuah) case in taza an cuai hna.\nTaza an cuainak hna upadi phun 3 hi a fak bikmi dantatnak (first degree felony) lawngte an si.\nUS Chin mino hi misual phu (gang/mafia) ah aa telmi an tam ngai caah hmailei ah Chin miphun min chiat tertu le US ah Chinmi phaknak lam bit tertu an si te kho.\nCung Hup le Bawi Bik cu Denton County Thong ah an thlak hna. Dube cu Collin County Detention Facility ah an hren. Biaceihzung nih bia a khiah hlan ah kan zaam lai lo tiin amahkhan in chuah chung an duh ahcun $450,000 amahkhan piak an hau.\nCollin County Palik Bawi Changtu Nick Bristow nih, “Ngakchia cu sizung in a chuak cang,” tiah nizaan ah media sinah a chim.\n“Ka ṭuanhawi palik pawl nih Lewisville Khua Palik Sakhan le Lahwahkah (DHS) he i bawm in teirial taktak in an kawl hna hnu ah misual pawl an tlaih khawh hna hi si.\n“Mah kum 13 ngakchia te damiah a ṭaih i meithal in a kaptu misual pawl tlaih khawhnak dingah fak piin aa zuammi ka ṭuanhawi palik pawl cungah kai lawm tuk,” tiah Collin County Palik Bawi Jim Skinner nih a chim ve.\nCDF le CNA nih Lungler ralkap sakhan an kah, Chinmi 10,000 leng Mizoram ah an zaam cang\nLian - September 11, 2021\nYale University a Kaimi David Stanley cu “Rual-U Person of The Year” an Pek\nLian - January 2, 2021


Iran nih missiles in US Ralkap umnak hmun 2 a kah hnu ah 'vawleipi' nih hitin bia a chim | THE CHIN EXPRESS\nIran nih missiles in US Ralkap umnak hmun 2 a kah hnu ah ‘vawleipi’ nih hitin bia a chim\nUS Ralkap an umnak Iraq ralkap sakhan 2 cu Iran nih missiles tampi in tu zingka dei hlan ah a kah, tiah US Ralkap Zung Lubik (Pentagon) nih thawng a thanh.\nIran media cheukhat nih cun “American 80 leng an thi” an ti nain US President Trump le Pentagon nih cun “atutiang kan check hlat khawh tawk ah kan ralkap a thimi an um lo” an ti.\nA kahmi sakhan 2 cu;\nAnbar state um Ain al-Assad sakhan le\nIraq ram chaklei i Erbil airport pawng um sakhan pakhat an si. US nih kan ralkap bawi Qassem Soleimani na thah ruangah kan in lehrulhmi asi, tiah Iran nih a chim.\nUS President Donald Trump nih Nithumni zingka (Washington caan) ah mah kong cu thawngthanhnak ka tuahte lai, ati.\nUS le Iran kar huatnak a karh chin caah, vawlei cung ram tampi cozah pawl nih atanglei bangin bia an chim thluahmah cang.\nIraq ralkap nih, “Iran missiles ruangah kan ralkap aa hliammi le a thimi an umlo,” tiah a chim.\n“Tu zingka dei hlan 1:45am le 2:45am kar ah Iran nih missiles 22 in Iraq ralkap sakhan 2 a kah. Missiles 17 cu Ain al-Assad sakhan ah an tla. 2 cu an puak lo. 5 cu Erbil pawngum sakhan ah an tla,” ati.\nIraq um Poland ralkap hliamh an tong lo, tiah Poland Ralkap Vuanci nih a chim.\n“Iraq um kan ralbawi he kan i pehtlai peng ko,” tiah Mariusz Blaszczak nih a chim.\n“Britain ralkap telh in US hruaimi ramdang ralkap phu an umnak Iraq ralkap sakhan 2, Iran nih missiles in a kahmi hi kan cohlang hrim lo,” tiah Ramdang Vuanci Dominic Raab nih a chim.\n“Hi bantuk ruahsetmat lo le ṭihnung thil hi tuah ti lo dingin le daihnak kawl dingin Iran kan forhfial,” ati.\nIran nih missiles in Iraq um Al-Asad ralkap sakhan a kahmi ruangah Norway ralkap aa hliammi le a thimi an um lo, tiah Norway ralkap biachimtu nih a chim.\nMah sakhan ahhin Norway ralkap 70 hrawng an um, tiah Norway ralkap headquarters in Byrnjar Stordal nih a chim.\nJapan cozah nih ‘cozah 2 karlak ah daihnak lenter dingin nan si khawh chungin i zuam uh’ ati hna.\nPrime Minister Shinzo Abe cu tu zarhdongh hi Saudi Araba, UAE le Oman ah tlawn aa tim nain Iran nih missiles in Iraq um US ralkap a kah hna ruangah aa let.\nJapan Chief Cabinet biachimtu Yoshihide Sufa nih, “Middle East um kan rammi pawl an himnak hnga cozah nih thawngpang kan hlat lai i aa pehtlaimi cozah pawl kan pehtlaih hna lai,” ati.\n“Mahka area rili ah a kal liomi Japan tilawng le zinan phor pawl an himnak hnga Japan ralkap tilawng kan thlah lai,” ati.\nPrime Minister Scott Morrison nih, “Iraq um kan ralkap le palai pawl cu an him ko,” tiah a chim.\nIraq ah Australia ralkap 300 hrawng an um.\nPu Morrison nih, “Nihnih ah President Trump he Australia meikang kong phone kan i chawnh lio ah Iraq um kan ralkap himnak kong zong kan ceih. An himnak hnga US nih a si khawh chungin a tawlrel,” tiah a chim.\nIraq um Philippines rammi vialte nan duh/lo zongah a rannak in chuak dih uh, tiah ramdang vuanci zung nih tuni ah a thanh.\nIraq ah rian a ṭuan kan rami 1,600 hrawng an um. Acheu fai cu Iraq chaklei i Kurdish pengah le Baghdad um US zung pawl ah an um, ati.\nPhilippines nih France ralkap sin in a cawk tharmi Rili Vennak Ralkap Tilawng cu Philippines lei ah a kal lio si nain, Middle East in chuah a duhmi kan rammi pawl va khamh hna tiah lam tanṭim in Oman le Dubai lei ah an kalter.\n“Ramleng rianṭuan Philippines rammi pawl cu a himnak tilawng dinhnak ah kan chiah hna lai i a herh cun cuka ah helicopter in kan lakte hna lai,” tiah Rili Vennak Ralkap nih a thanh.\nRalkap Vuanci Delfin Lorenzana nih, “Iraq le Iran um kan rammi pawl laknak ah vanlawng kan timh lio asi. A duhmi cu inn ah kan tlunpi hna lai, a duh lomi cu a himnak hmun ah kan ṭhial hna lai,” tiah zahan ah a chim.\nPhilippines rammi 2.3 million hrawng hi Middle East ah sinum, engineer, inn sak le nurse an ṭuan.\nIraq tlawn aa timmi kan rammi pawl ralring taktak in um uh, ati.\n“Iraq ah a ummi kan rammi paoh Baghdad um Pakistan Tanzung he i pehtlaih khawh peng dingin um uh, atu Iraq tlawn aa timmi nan um cun i ralring taktak uh,” ati.\nDenmark Ralkap nih, “Iran nih missiles in Iraq um Al-Asad sakhan a kahmi ruangah Denmark ralkap aa hliammi le a thimi an um lo,” ati.\nIraq le Syria ah ISIS ralhrang do dingin Denmark nih a ralkap a rak thlah ve hna. Ramdang zong nih an thlah cio hna. Mah pawl cu US ralkap le Iraq ralkap nih an hruai hna.\nAl-Asad sakhan ahhin Denmark ralkap 130 hrawng an um ve.\nIndia cozah nih “thawng kan in thanh ṭhan hna hlan chung paoh cu kan rammi pawl a herh tukmi dah ti lo ahohmanh Iraq tlawng hlah uh,” ati.\n“Iraq ram ah a um liomi pawl zong ralring tein um ulaw vak len hlah uh,” ati.\nNew Zealand acting prime minister Winston Peters nih Iran le US entainak a karhmi cungah a lungṭhat lonak a langhter.\n“Atu hi i sum le daihnak sere caan asi, ralkap thazaang hmang loin ramkhel in daihnak kawl caan asi.\n“Iraq um New Zealand ralkap pawl cu an dihlak in an him ko,” ati.\nIran nih missiles in a kahmi Iraq ralkap sakhan 2 ahhin New Zealand ralkap 50 hrawng an um ve.\n“New Zealand ralkap tam deuh cu Camp Taji sakhan ah an um. Mah sakhan cu Iran nih a kap lo,” tiah Peters nih a chim.


R.I.P. Malaysia Ah Nungak Sui Hlei Ṭial kum (19) nih rual lo piin mual a kan liam taak – Chin World News Evening\nR.I.P. Malaysia Ah Nungak Sui Hlei Ṭial kum (19) nih rual lo piin mual a kan liam taak\nSeptember 30, 2020 Salai Van Chin News\nMalaysia- Malaysia chin ralzaam chungin thihfak tuk kan tong. Malaysia ah chin ralzam dirhmun in a ummi nungak Sui Hlei Ṭial kum (19) cu inn cungin a tla sual i a rianrannak in sizung ah an tlikpi ko nain siibawi nih khamh kho loin, mual a kan liam taak tiah kan theih.\nNungak Sui Hlei Ṭial kum (19) hi Thantlang peng, Tlangte kuami a si i Malaysia ah ralzaam dirhmun in a um ve mi a si. A bantukin mual a kan liam taak cu a poi tuk hringhran. Tantakmi chugkhar a tuarzia an thiamnak hnga thlacamnak in bawm cio hna usih.\nHi kong he pehtlai in an chimmi,“Malaysia Sungai Buloh sang a ummi, nungak Sui Hlei Ṭial kum (19) cu inncung in a tla sual i zahan zaan ah sizung in mual a kan liam taak. Nungak Sui Hlei Ṭial kum (19) hi Thantlang peng, Tlangte khuami a si. Tantakmi chungkhar kan ngaihpiatpi hna,” tiah a chim.\nAtu lio cu kan theih cio bangin Covid-19 zawtnak hrirai a tamtuk lioah a tu bantukin ngaihchiat kan ton hi cu lung a fak tuk hringhran. Tantakmi chungkhar le hlawh cingla rualchan Pa Pathian nih an ngaihchiatnak hnem hram ko hna seh!\nBreakning News: Laipa (Kum 34 hrawng) amah le mah thah ai tim\nR.I.P. USA ah Pu Hrang Thawng nih ruah lo piin mual a kan liam taak


Sangau-1 YLA Nih Thi Lakin An Vuakmi??? Kyaw Kyaw Thihnak Kongah Mipi Theih Dingah A Tha Tiah Ka Ruah Mi Hna – Onlinenungak\nHihi vanchiat kan tawnmi kan ti lai maw, mit au buin hlennak kan ti lai dah, theihthiam le chimfian a harnak zawn tampi a um. Atu Kyaw Kyaw a thihnak kongah hin YLA Zung leiin Cathanh an chuah mi ah an dik nak kong an chim hlei ah Mithi chungkhar tuarpi nak le mipi ngaihthiam halnak a pelpawi te hmanh an chim lo. Hi thihlohnak hi an chunmang a si tiah ti hmanh usihlaw, kan palh lai lo dah! Cun, YMA daite in an um, Thawngzamhtu bu an i thup, Mizoram Palek le Cozah zawng an vuaknak hna, an vuak hrimhrim timi YLA President pa nih a chimmi hna, an hrem lio video hna le an vuak nak hmepe a um ko mi le an hmuh ko nain, “Cengkawl” bantukin daite in an um ko i, an i thup ko! Mizoram bantuk ah hin cun, sifak le mirum dirhmun le sining hi an i thlau tuk hringhran. (Mirum cu an thuat ngam hna lo)\nKan bia a sau tuk lo nak dingah, atang i tette chung hin a tu i thil sual a tuahtu YLA hna hi tlaih cawlh maw, zeitik can poah ah Thong thlak khawh peng, hrem le bia dik an chim nak dingah hrem khawh peng nak caah a za cikcek mi an si timi hi ka hmuh ning a silo hmanah “India Upadi Buarnak “ hrim hrim a si. Kawl ram nih atu bantuk khin Mizoram ah thil sual tuah ve usihlaw, ‘Voi Thongkhat Nak Tam’ hrem an silo ah, an thah diam cang lai. Zei a si hmanh ah atang i tette pawl hna hi zohti tuah hna usih: 1. YLA President Pu Ram Cung hrimhrim nih Khaw kyaw hi voi-3 cio kan vuak tiah a ti.(Pholeng). Hihi upadi buar a si caah tlaih khawh cawlh an si. 2. A zaw mi a si hleiah mi derthawm a si ti theih ko nain, Mizoram a kih lio bik le thlasik tii a kih saling 27 December 2020 Zarhpini tlai ah hramhram in tii chungah an luhter i nga a thi cia mi an lak ter fawn i, a therh ning le a bat ning zawng video an thlah mi ah fiangte in hmuh khawh a si.(YLA President pa hrimhrim nih a chim mi a si). Hi zawng hi tlaih le hrem khawhnak caah a tling mi tette a si.\n5. Kyaw Kyaw an tuk nak le hrem nak hmape zawng hmanthlak cung hmanh in a fiang tuk i hi nak in a fiang deuh mi tette dang zeidah a herh rih lai. Mah kut cungah nawlngeihnak chiah in mi hrem le velh hi phung buar a si i tlaih khawh nak caah a tling mi tette a si. 6.A chungkhat hna he remnak kan tuah cang i kan vui tiah an ti. A ruak a um lio hrimhrim ah Kyaw Kyaw hringtu a nu nih rak phun hlah u tiah an Pastor pa he an nawl hna i, Kyaw Kyaw a Nu a chuahkeh nak Cawngthia khua mi hna nih a ruak kan pe u tiah an nawl len hna nain an pe duh hna lo. Hi zawng hi lih in mipi hlennak le Mithi chungkhat zei rel lo nak a si i tlaih le hrem an in ding hrimhrim a si.


Breaking News: Kanpetlet-CDF le Kawl Ralkap ral ruangah Chin mipi 10 hliam an tuar | THE CHIN EXPRESS\nBreaking News: Kanpetlet-CDF le Kawl Ralkap ral ruangah Chin mipi 10 hliam an tuar\nUpdated: Mindat le Kanpetlet kar um Aye Sakhan khuate pawngah Kawl Ralkap le Mindat-CDF nizaan in tuni tiang an i kap. Kawl Ralkap nih hriamnam ngan in an kah hna caah Chin mipi 10 hrawng hliam an tuar. Tu zaanlei ah Kawl ralkap cu Aye Sakhan khuate lut in hmunhma an khuar kho cang, tiah Mindat khuami sin in kan theih.\nHmasa ṭialmi: Nizaan May 19 in tu zingka tiang Chin state Kanpetlet pengah uknak firtu Kawl Ralkap le khuami CDF an i kap cuahmah, tiah kan theih.\nKawl Ralkap nih hriamnam ngan le miakpi hna in an kah hna caah Kanpetlet khuapi ummi nih hriamnam ngan thawng voi tampi an theih.\nKanpetlet khuapi ahhin minung 5,000 hrawng an um. Acheu hrawng cu lamnai ramtang le khuate ah an zaam cang hna, tiah khuami sin in kan theih.\nCDF-Kanpetlet nih zahan zaantlai hnu ah, “Kanpetlet pengah ral a fak kho men, mipi harnak nan tonnak hnga lo atu te hin a himnak hmun ah zaam cia uh, hmun dangin Kanpetlet peng a rami pawl zong a rannak in nan ratnak hmun ah kir dih uh,” tiin thawng a thanh hna.\nKawl Ralkap he an i kahnak kong balte cu CDF nih a thanh rih lo caah a thimi le hliam tongmi zat fiangin hngalh asi rih lo. A thanh tikah kan update ve te lai.\nChin mipi Pathian nih huhpheng ko hna seh, kan umnak hmun cio in thlacam piak hna usih. A zaammi hna le hartongmi hna caah kan si khawh tawk cio in ṭuanvo ngeitu upa te sinah bawmhnak pe cio hna usih. — Chin World le CDF


Hakha, Nazareth Sangmi Cheuchum Hmundang ah an i Thial Hna – THE CHIN JOURNAL\nSeptember 10, 2021 September 10, 2021 | The Chin Journal | Hakha, Chin State\nZaan 4 chung SAC ralhrang bomb le meithal kuan nih thinphang thlalau in a chiahmi Chin-Oo-Sii, Nazareth sangmi cheuchum nih nihin ah an inn an chuah tak i hmundang ah an i tthial hna, tiah thawng kan theih.\nZaan 4 chung thinphang in an um pin ah nihin chun sml. 2:00 ah an i kap lai timi thawngpang a len caah an inn an chuahtak hna hi a si.\nNazareth sang upa pakhat nih, “Suimilam pahnih hnu in an i kap lai tibantuk in thawng diklo a leng i mipi an lau. Zaam an i tim lo nain inn tam deuh cu zaan lei sml. 2:00 hnu in an i tthial pah dih hna. Zaam ding a si lo tiah kan ruah ko. Kan zaam tik ah ralkap pawl an lawr lai i kan inn kan lo an him lo. Nizaantihni zong ah tawh an hrenhmi inn pakhat ralkap nih an bauh i Laithil kuang khat an lakpiak hna,” tiah a chim.\nNazareth sang ah a ummi pastor pakhat nih, “Nihin chun sml. 2:00 hlan ah SAC ralkap nih chuak dih uh a kan ti timi thawngpang a leng. Nawlpeknak catlap ngaingai cu a um lo,” tiah a chim ve.\n“Abikin, Mara biakinn rii in thlanglei hi cu inn a lawng pah dih ko. Inn chuahtakmi hi inn 40 hrawnghrang kan si lai. Zaan 4 chung meithal kuan le bomb nih kan inn pawl a khen tik ah kan him ti lo. Cun, bomb puah thawng le meithal kah thawng hrimhrim hi kan celh lo,” tiah a cunglei pastor nih a chim chap.\nNazareth sang a chuahtakmi hna lak ah Hakha khuachung chungkhar sin ah aa fonhmi an um bang in inn hlan ding in aa timtuahmi zong an um hna, tiah thawng kan theih.